Müstəqilliyə gedən yolda 19 fevral tarixi - VHPVHP\nFev 18, 2016 Posted by Samir Asadli Türk Elləri\t420\nMüstəqilliyə gedən yolda 19 fevral tarixi\nSabir Rüstəmxanlı: “Həmin gün qarşısıalınmaz birliyin bayramı idi”\nAzərbaycanda milli azadlıq hərəkatının başlandığı günlərdən 28 il ötür. Noyabrın 17-si Milli Dirçəliş Günü kimi ölkəmizdə qeyd olunsa da, əslinə qalsa, proseslər 1988-ci il fevralın 13-də Dağlıq Qarabağ münaqişəsinin başlanması ilə start götürdü. Həmin gün ermənilərin Xankəndində keçirdikləri mitinqlə başlayan proseslər artan xətlə inkişaf etdi.\nErmənilərin separatçılığına cavab olaraq, 1988-ci il fevralın 19-da Bakıda ilk etiraz mitinqi keçirildi. Nümayiş iştirakçıları “Qarabağ bizimdir!” şüarlarını səsləndirdilər. Məhz bu aksiyanın fonunda Bakıda və Dağlıq Qarabağa yaxın rayonlarda başlayan kütləvi aksiyalar sonda xalq hərəkatına çevrildi. SSRİ rəhbərliyinin ermənilərə dəstək verməsi xalq hərəkatının alovlanmasına və nəticədə Azərbaycanın müstəqil olmasına səbəb oldu.\nFevralın 19-dan sonra hadisələrin yüksək xətlə cərəyan etdiyini görən SSRİ rəhbərliyi ermənilərin də iştirakı ilə Sumqayıt hadisələrini təşkil etdi. Ermənilərin Sumqayıt hadisələrinin azərbaycanlıların tərəfindən törədilməsi cəhdləri heç bir nəticə vermədi. Başlanan xalq hərəkatının qarşısını almaq üçün aparılan siyasət sonda məğlubiyyətlə nəticələndi.\nHəmin dövrdə xalq hərəkatının liderlərindən sayılan VHP sədri Sabir Rüstəmxanlı 28 il öncənin fevral hadisələrini belə xatırlayır: “19 fevral mitinqi geniş şəkildə qeyd olunmalıdır. Bu aksiya sonrakı dövr proseslərinə ciddi təsir etdi. O vaxt yadıma gəlir ki, Həsən Həsənov Mərkəzi Komitədə ideoloji şöbənin katibi idi. Onunla yaxşı münasibətlərimiz var idi. Tez-tez görüşürdük. Bir dəfə o mənə Almaata hadisələri ilə bağlı dedi ki, Azərbaycana da rus katibi gəlsə, xalq etiraz edər? O zaman geniş əlaqələrim var idi. Zavodlarda, kitablarımın müzakirələrində 1000 nəfərdən çox insanla görüşlərim olurdu. Həsən Həsənova dedim ki, sizi bilmirəm, amma mən 5 happy wheels demo min nəfər çıxara bilərəm.\nBakıda birdən-birə bu qədər kütlənin meydana çıxması hamı üçün gözlənilməz oldu. Həmin vaxt Dağlıq Qarabağla bağlı proseslər gedir, Xankəndində tez-tez mitinqlər keçirilirdi. SSRİ rəhbərliyi səviyyəsində, eləcə də rəsmi mətbuatda Qarabağın Ermənistana aid olması ilə bağlı fikirlər səslənirdi. Buna görə də xalqımız çarəsiz qalıb meydanlara çıxmışdı. O mitinqdə bayram əhval-ruhiyyəsi var idi. “Qarabağ bizimdir!”, “Qarabağ Azərbaycanındır” kimi çağırışlar səslənirdi. Həmin gün qarşısıalınmaz birliyin bayramı idi. Meydana çoxsaylı kütlə girmişdi. Bir sıra çıxışlardan sonra xalq dağıldı. Nəticə etibarı ilə 19 fevral mitinqi müstəqilliyə gedən yolları açdı”.\nS.Rüstəmxanlı Sumqayıt hadisələrinə də toxundu: “Sumqayıt hadisələri köhnə ssenari ilə törədilmişdi. 1905-1907-ci illərdə Bakıda bu tərzdə erməni-müsəlman davası salınmışdı. 1918-ci ildə də eyni hadisələr təşkil olunmuşdu. Azərbaycan və digər ölkələrdə gedən milli azadlıq mübarizələrinin qarşısını almaq üçün bu siyasətə əl atılmışdı. Rusların silahlandırdıqları ermənilər silahsız azərbaycanlılara qarşı qırğınlar təşkil etmiş, hətta soyqırım törətmişdilər. Bu, böyük dövlətlərin, o cümlədən rusların köhnə siyasətləridir. Mərkəzdəki problemləri həll edə bilməyəndə əyalətlərdəki xalqları bir-birinə qarşı qoyurlar. Sumqayıt hadisələri əvvəlcədən planlaşdırılmış, bu plana uyğun şəkildə həyata keçirilən hadisə idi. Qarabağın Azərbaycan torpağı olması ruslar gələnə qədər heç vaxt sual doğurmayıb. Zəngəzurun özü heç vaxt erməni torpağı olmayıb. İrəvan əhalinin tərkibi baxımından belə erməni şəhəri heç zaman sayılmayıb.\nBu münaqişələri bilə-bilə təşkil ediblər. 1923-cü ildə xalqın rəyi alınmadan Dağlıq Qarabağ Muxtar Vilayəti yaradıldı. Bu, bir neçə ildən sonra törədiləcək münaqişələrin başlanğıcı idi. Qərbi Azərbaycandan köçürülən azərbaycanlılar qəsdən Sumqayıt və Bakıda yerləşdirilirdi. Bilirdilər ki, Sumqayıt hadisələri törədiləcək. Ona görə də qabaqcadan kameralar gətirilmişdi, məqalələr yazılmışdı. Azərbaycanlıların ermənilərə dözümsüz yanaşdıqları barədə dünyaya mesaj vermək üçün belə çirkin oyunlar oynadılar. Bunların üstü sonralar açıldı”.\nAzərbaycan Dil Qurumunun Bəyanatı\nFev 22, 2018 8\nFevral ayının 6-da Azərbaycan Dil Qurumunun növbəti ...\nFev 17, 2018 7\nFev 17, 2018 10\nFev 15, 2018 96\nFev 14, 2018 11\nFev 12, 2018 228\nFev 10, 2018 19\nFev 6, 2018 331\nYan 28, 2018 20\nYan 26, 2018 113\nYan 21, 2018 72\nDek 27, 2017 70\nDek 14, 2017 68\nDek 14, 2017 183\nDek 4, 2017 219\nDek 1, 2017 102\nNoy 27, 2017 529\nNoy 27, 2017 159\nNoy 25, 2017 315\nNoy 18, 2017 204\nNoy 16, 2017 125\nNoy 14, 2017 366\nNoy 9, 2017 221\nOkt 23, 2017 290\nOkt 20, 2017 121\nOkt 19, 2017 184\nOkt 18, 2017 173\nSen 29, 2017 216\nSen 27, 2017 237\nSen 25, 2017 185


Mənim son zəng xatirəm - Barbaris (24) » Qadınla.Com - Qadınlar Birİncidir!\nTarix: 30-05-2016, 09:09\nsaytımızın şirin-şəkər xanımları. İlk lahiyəmlə qarşınızdayam. Bir vaxtlar aliceWOnDer nikli xanımın təqdim elədiyi lahiyəni, Admin bəyin və lahiyənin əvvəlki rəhbəri Fidan (aliceWOnDer) xanımın icazəsi ilə mən\nbirimizin həyatında şirin, acı, yaxşı, pis hadisələr baş verir. Elələri\nolur ki, arasında hətta ömür boyu unudulmur. Belə hadisələrdən biri də Son zəngdir. Məktəbin qayğısız, duyğulu, şirin illərini arxada qoyuruq həmin gün. Həmin xoş günü bizimlə bölüşməyiniz də xoş olar. Bügunkü qonağımız isə Barbaris xanımdır. Buyurun userimizin xatirəsi ilə tanış olaq.\nSalamlar... Mənə lahiyədə yer verdiyi üçün Fi-Ra xanıma təşəkkürlərim... Son zəngim 2012-ci ildə olub.. Həm çox sevinirdim, həm də kədərlənirdim.. Səhər durub salona getdim, sünbül hörük hördürdüm. Gözlərimə qara karandaş, tuş vurdurdum. Evə gəldim, ağ köynək qara yubkamı geyindim. Qızlaela danışmışdıq ki, hamımız qırmızı ayaqqabı geyinək. Köynəyimin üstünə Mickey Mausenin şəklini çəkdirmişdim. Artıq gəldim məktəbə, sinifə girdim. Ürək sözlərimizi dedik bir-birimizə. Sinif rəhbərimiz də ürək sözlərini dedi. Artıq zəng çalındı. Sinfimizin ən hündürboy oğluna Bayrağı verdilər, o, birinci çıxıd ardınca biz. Əvvəl Himnimizi oxuduq. Sinfimizin aparıcısı mən idim Hər yoldaşıma\nbir ləqəb verib səhnəyə dəvət edirdim. Sinifdən tək mən "Школа школа я скучаю" mahnısını ifa etdim. Belə tədbir qurtardı. Bior səs-küylə məhləmizə gəldik. Evdə davam etdirdik. Şəkillər çəkdirdik, oynadıq, yemək yedik. Köynəklərimizə ürək sözlərini yazdıq.\nBelə son zəngim maraqlı keçdi mənim üçün. Oxuduğunuz üçün təşəkkürlər.. Usərimizə həyatında uğurlar arzu edirəm. Təşəkkürlər. P.S:\nXanımlar burda yeni olduğum üçün kim məktəbi bitirib və son zəngi olub bilmirəm. Lahiyədə iştirak etmək istəyən zəhmət olmasa mənə müraciət etsin. loading... 20\nMənim son zəng xatirəm - Şəbnəm Vüsal (19)\nSitat: ALESSANDRA-gözəl keçib men o gunu tesevvür eliye bilmirem hele )aynen\n3 avqust 2016 19:01\n12 Aşk elbisesi en güzel sende duruyor ama ne acı terzin ben değilim Offline\n-gözəl keçib men o gunu tesevvür eliye bilmirem hele )\n2011 men mezun olmusam bu ilde qardasim mezun oldu. Men mezun gorende aglamaq bogur meni oz son zengimde cox aglamisam inside o gunlere Geri qayitmaq isterdim. Oxudum mezun gununuzu maraqli idi.\n30 may 2016 23:45\nAllah her kese qismet elesin elece de instut son zengi qeyd etmeyi.hemen gun insanin hiss ve duygularinin qarmaqariwiq olan gunudur.sevincle keder yariwir sanki.\n30 may 2016 20:15\nMenle eyni il bitirmisiz mektebi unudulmur o iller\nmaraqli kecib mekteb illeri hec vaxt unudulmur\n30 may 2016 18:29\n7 Of,If I stretch my hands,do you hold them in your hands,Sir?Oh, do you look at my tearful eyes even once? Online\nMəktəb illəri unudulmaz olur. Mən bu il bitirirəm. Offf insan 11 il oxudiğu məktəbdən bir uçağın çalığı son zənglə bitir. Ne ise imdi aglayacameee maraqlı olubMəktəb illəri unudulmaz olur. Mən bu il bitirirəm. Offf insan 11 il oxudiğu məktəbdən bir uçağın çalığı son zənglə bitir. Ne ise imdi aglayacameee maraqlı olub\n30 may 2016 18:16\n30 may 2016 14:27\nMen hele kecirtmemisem\n30 may 2016 13:28\n30 may 2016 12:38\nmaraqli olub ama biz son zengde mekdebe bezenib gedmemiwdik hemiweki kimi gedmiwdik vecere ise bezenmiwdik\n30 may 2016 12:20\nMekteb illeri unudulmaz. En gozel zamsnlardi son zeng vaxtlari\n30 may 2016 10:06


"Rektor dedi ki, bığını qırx, o da rektoru söydü" - Həsən Turabovun tələbəliyindən XATİRƏLƏR - Bakupress.az\nDünən əfsanəvi aktyor, xalq artisti Həsənağa Turabovun vəfatının 16 ili tamam oldu. Qeyd edək ki, Turabov 1938-ci ildə Bakıda anadan olub, Teatr İnstitutunu bitirib və 1960-cı ildən Azərbaycan Dram Teatrında (indiki "azdrama") aktyor kimi fəaliyyətə başlayıb və ömrünün sonuna qədər bu teatrda çalışıb. 1987-2001-ci illərdə teatrın direktoru və bədii rəhbəri vəzifələrində işləyib. Və "Azdrama" tarixində seçki yolu ilə direktor seçilmiş və ilk və son direktor olub.\nBakuPress.Az bildirir ki, ölkə.az məşhur sənətkarın tələbə yoldaşı olmuş Nazim Zeynalovla görüşüb. Dövlət Televiziyasının ilk rejissorlarından olmuş Zeynalov Turabovun tələbəlik illərindən danışıb.\nHəsənağa Turabov bizdən bir kurs yuxarı oxuyub. Biz Mirzəağa Əliyev adına Azərbaycan Dövlət Teatr İnstitutuna 1957-ci ildə daxil olanda, onlar ikinci kursa keçmişdilər. Arif Qazıyev, Həsənağa Turabov...\nTurabov tələbəlikdən ciddi adam idi. Məsələn, Arif Qazıyevdən, digərlərindən fərqlənirdi. Düzdür, boy-buxunlu adam deyildi, amma zəhmli idi.\nO vaxt bizə gənc rektor təyin etdilər - Rahib Hüseynov. Rahib Hüseynov bizə rus teatrı tarixindən "şparqalka" ilə dərs keçən adam idi. Deyə bilmərəm ki, savadsız idi, amma qəfil rektor oldu. O, rektor olanda tələbələrlə kobud rəftar edirdi. Mən Teatr İnstitutunda Tələbə Həmkarlar Təşkilatının sədri idim, rəhmətlik Tofiq İsmayılov isə komsomol təşkilatının katibi idi. Günlərin birində Rahib Hüseynov qərar verdi ki, bığlarınızı qırxın. Deyirdi ki, aktyorda bığ olmamalıdır. Mən, Muxtar Maniyev və digər tələbə yoldaşlarımız bığımızı qırıxdırdıq, Həsən qırxdırmadı. Ona görə deyirəm ki, ciddi və bir az da tərs adam idi.\nRahib Hüseynov dedi ki, instituta gəlmə. Rahibə söz də qaytardı, hətta rektoru söydü ki, sən kimsən mənə bığımı qırxdırasan? O zaman biz Həsənağaya həsəd apardıq. Bizə də dedi ki, Rahib kimdir onun sözünə qulaq asasınız. Lap saqqal da saxlayın (gülür). İllər sonra səksəninci illərdə Rahib Hüseynovu tutdular, on beş ilə yaxın iş verdilər.\nHəsənağa çox ciddi adam olsa da, davakar deyildi, institutda heç kimlə davası düşməzdi. Onun ən yaxın dostlarından Fazil Bayramov var idi. Eyni kursda oxuyurdular. Arif Qazıyevlə də arası pis deyildi.\nAdil İsgəndərov kinostudiyanın direktoru idi. Orada gənc aktyor kursu yaratmışdı. Arif Qazıyev, Həsənağa Turabov həmin kursa gedirdi. Televiziyadan Rauf Kazımovski. Ağəli Dadaşov onları aktyor kimi dəvət etməyə başlamışdı. Tamaşalara çəkilirdilər. İnstitutdan sonra "Azdrama"da işə başladı və direktor vəzifəsinə qədər yüksəldi.\nTələbəlikdən sonra Turabovla elə də yaxın əlaqələrimiz olmadı. Düzdür, bəzən yolda rastlaşanda maşını saxlayırdı, iş yerimə qədər aparırdı. Köhnə model "Mercedes"i var idi.\nGünlərin birində televiziyaya gəldi, dedi ki, oğlum Mədəniyyət və İncəsənət Universitetini bitirir, onu işə düzəltmək istəyirəm. Daşqını dövlət televiziyasında rejissor köməkçisi kimi işə düzəltdim. Amma Daşqın bu sahədə elə də uğurlu olmadı və hüquq-mühafizə orqanlarına işə düzəldi. Özüm də Həsənağaya demişdim ki, Daşqın bu sahəni sevmir. Altı aydan sonra işdən çıxdı. Daşqın zahirən çox yaraşıqlı adam idi. O, 1997-ci ildə balıq qaçaqmalçıları ilə atışmada həlak oldu. Ondan sonra Həsənağa düşdü.\nHəsənağanı o hadisədən uzun müddət sonra gördüm. Bir az yaradıcılıqdan danışdıq, xeyli sınıxmışdı. Dedim ki, teatra televiziya ünsürlərini gətirmək lazımdır, daha maraqlı şeylər etməyə ehtiyac var. Həmin vaxt "Azdrama"da təmir gedirdi. Dedi ki, təmir yekunlaşsın, sonra baxarıq.\nOnun əsl adı Həsənağa idi, amma tələbə yoldaşlarımız arasında ona "Qasançik" də deyirdik. Özü də bundan incimirdi. Sonradan daha çox Həsən Turabov kimi məşhurlaşdı.


İlk növbədə, görüşlərimizin gözəl hazırlandığına və əla təşkil olunduğuna görə ev sahiblərinə və təşkilatçılara dərin minnətdarlığımı bildirmək istərdim. Qonaqpərvərliyinə görə Moldova Prezidenti Vladimir Voroninə də şəxsən təşəkkür etmək istərdim.\nQeyd etmək istəyirəm ki, mən dünəndən Moldovadayam. Dünən mən Moldovaya rəsmi səfərə gəldim və deməliyəm ki, bu səfərin yekunlarından çox məmnunam. Bir çox mühüm sazişlər imzalandı, regional təşkilatlar çərçivəsində və Avropaya inteqrasiya prosesində ikitərəfli əsasda əməkdaşlığa yönəldilmiş strateji xəttimiz bir daha təsdiq olundu. Mən sədr funksiyasının öhdəsindən layiqincə gələn bizim tərəfi də tərifləmək istərdim. Onun fəallığından və əzmkarlığından çox şey asılıdır. İndi təşkilatımız öz inkişafının yeni mərhələsini yaşayır. Düşünürəm ki, bu, ən mühüm mərhələlərdən biridir. Təşkilatımızın dünyada rolu və yeri, habelə onun səmərəliliyi də bu gün işimizi necə səmərəli quracağımızdan asılı olacaqdır. Elə etmək lazımdır ki, təşkilatımız konkret məsələləri həll etməyə qadir olsun, GUÖAM-ın ciddi regional təşkilata çevrilməsi üçün inteqrasiya proseslərinə, ikitərəfli əsasda, çoxtərəfli əsasda əməkdaşlığa təkan versin. Zənnimcə, GUÖAM-ı həqiqətən belə sanballı regional təşkilata çevirmək arzumuz tamamilə təbiidir. Bunun üçün bütün əsaslar, obyektiv səbəblər, habelə ölkələrimizin Xəzər dənizi–Qara dəniz regionunda təhlükəsizlik tədbirlərini möhkəmlətmək üzrə əməkdaşlıq etmək, Avropaya inteqrasiya proseslərinə qoşulmaq niyyəti var.\nBizi çox şey birləşdirir. Ölkələrimiz arasında ikitərəfli əsasda ən səmimi, ən mehriban münasibətlər, qardaşlıq münasibətləri mövcuddur. Odur ki, bu münasibətləri regional və beynəlxalq əməkdaşlıq formatında da möhkəmlətmək və inkişaf etdirmək arzumuz təbiidir. Mən təşkilatımızın işində dostlarımızın – dost ölkələr olan Rumıniya və Litva prezidentlərinin də iştirak etməsindən çox məmnunam. Bu, təşkilatımızın əhəmiyyətinin və sanbalının artmasının daha bir göstəricisidir, habelə düşünürəm ki, daha geniş məkanda gələcək regional əməkdaşlıq üçün çox yaxşı zəmindir. Əminəm ki, qarşıya qoyulmuş bütün məqsədlərə çatsaq, planlarımızı həyata keçirə bilsək, şübhəsiz, GUÖAM regional planda çox mühüm rol oynayacaqdır.\nBizi həm də Avratlantik inteqrasiya prosesləri birləşdirir. Bir çox illər ərzində ölkələrimiz bu prosesləri əsas tutur və inteqrasiyaya doğru uğurla irəliləyirlər. Əlbəttə, heç kimə sirr deyil ki, birgə səylərlə inteqrasiya edilsə, bu, daha əlverişli, daha asan və tez olar. Bu məsələdə aramızda heç bir fikir ayrılığı olmadığına, ancaq ümumi yanaşma olduğuna görə, düşünürəm ki, Avropa və Avratlantik strukturlarına inteqrasiya məsələsində səylərimizi necə birləşdirmək üzərində işləmək olar. Ölkələrimizin hamısı NATO, Avropa Birliyi ilə inteqrasiya proseslərinin fəal iştirakçısıdır, antiterror koalisiyasının üzvüdür. Buna görə də bizi birləşdirən olduqca çox amillər var və biz onlardan, əlbəttə, çox səmərəli istifadə etməliyik.\nTəəssüf ki, bizi heç də təkcə xoş anlar bəxş edən, bizi ruhlandıran və müstəqilliyimizi möhkəmləndirən amillər birləşdirmir, bizi ağrı-acımız da birləşdirir. Söhbət ölkələrimizin ərazilərindəki münaqişələrdən gedir. İş elə gətirmişdir ki, postsovet məkanındakı bütün münaqişələr GUÖAM ölkələrinin ərazilərində baş verir. Onların hamısının mənşəyi eynidir. Ermənistan-Azərbaycan, Dağlıq Qarabağ münaqişəsi, Abxaziyadakı münaqişə, Cənubi Osetiyadakı münaqişə və Dnestryanı bölgədəki münaqişə - bütün bunlar təcavüzkar separatizmdən, ölkələrimizin ərazi bütövlüyünün pozulmasından, təcavüzkar separatçı niyyətlərin qurbanları olan milyonlarla qaçqın-köçkünü əziyyətlərə və müsibətlərə düçar etmiş siyasi etnik təmizləmələrdən yaranmışdır. Bizi bu da birləşdirir.\nOna görə də hesab edirəm ki, səylərimizi bu münaqişələrin həllində də birləşdirmək məqsədəuyğun olardı, çünki onların hamısının eyni təbiəti və eyni nizamasalma mexanizmi var. Zənnimcə, biz bu problemlərin nizama salınması üçün çox fəal işləməli və çərçivə prosesləri hazırlamalıyıq. Bu dörd çox kəskin münaqişənin həllinə vahid yanaşmaya malik ola bilməyimiz üçün həmin çərçivə proseslərini fəal əməkdaşlıq etdiyimiz təşkilatların – ATƏT-in, Avropa Birliyinin, Avropa Şurasının da təsdiqləməsi çox vacibdir. Bu münaqişələr bizə normal inkişaf etməyə imkan vermir. Bu münaqişələr Avropaya inteqrasiya proseslərini ləngidir. Başa düşürük ki, bu yük Avropaya inteqrasiyamız üzrə prosesi çətinləşdirəcəkdir. Biz ondan azad olmalıyıq. Bunu ancaq və yalnız beynəlxalq hüququn norma və prinsipləri əsasında həll etmək olar və lazımdır. Biz belə yanaşmaya tərəfdarıq. Beynəlxalq hüquq bizim tərəfimizdədir. Ona görə də əminəm ki, bu münaqişələr öz həllini tapacaqdır. İstərdik ki, bu, mümkün qədər tez baş versin. Ölkələrimizə qarşı təcavüz edən separatçı qüvvələr və təcavüzkarlar da başa düşməlidirlər ki, indi dünyanın yolu tamam başqa istiqamətdədir. Dünya inteqrasiya, əməkdaşlıq, regional təhlükəsizliyin möhkəmləndirilməsi, qloballaşma istiqamətində gedir. Belə şəraitdə problemlərin həllinə mağara psixologiyası ilə yanaşmanın heç bir gələcəyi olmayacaqdır. Zənnimcə, bu, nə qədər tez başa düşülərsə, həmin münaqişələrin ağır nəticələrindən qurtarmaq bir o qədər asan olacaqdır.\nRegionumuzdakı separatizm problemlərinə beynəlxalq təşkilatların diqqətinin artmasını da müsbət addım kimi qeyd etmək istəyirəm. Avropa Şurasının bu məsələyə fəal qoşulması buna sübutdur. Bu ilin yanvarında Avropa Şurası Ermənistan-Azərbaycan münaqişəsinə dair qətnamə qəbul etmişdir. Burada hər şey öz adları ilə dəqiq və aydın şəkildə göstərilmişdir. Yəni göstərilmişdir ki, Ermənistan Azərbaycana qarşı təcavüz etmişdir, etnik təmizləmələr aparmışdır. Etnik təmizləmələr siyasəti nəticəsində bir milyon adam qaçqın və məcburi köçkünə çevrilmiş, Azərbaycanın ərazi bütövlüyü pozulmuşdur.\nDünyada, o cümlədən də Avropada ölkələrin, xalqların normal yanaşı yaşamasına gözəl nümunələr var, yüksək muxtariyyət statusu vermək üçün bütün lazımi elementlər var. Azərbaycan dəfələrlə bəyan etmişdir ki, Dağlıq Qarabağda yaşayan ermənilərə yüksək muxtariyyət statusu verməyə hazırdır. Lakin biz ərazi bütövlüyümüzün pozulması ilə heç zaman razılaşmayacağıq. Düşünürəm ki, Avropadakı müsbət muxtariyyət təcrübəsi əsas kimi götürülməlidir. Təbii ki, bu məsələlərin həllinə vahid yanaşma olmalıdır. Biz belə ədalətsizliyə və insanın ən adi hüquqlarının və beynəlxalq hüquq normalarının çox kobudcasına pozulmasına yalnız bu halda son qoya bilərik.\nTəşkilatımız kommunikasiya, nəqliyyat məsələlərində çox səmərəli əməkdaşlıq edir. Əminəm ki, bu məsələlərin əhəmiyyəti daha da artacaqdır. Əlbəttə, münasibətlərimizin tərkib hissəsi olan nəqliyyat məsələsini ölkələrimizin coğrafi mövqeyinin özü əvvəlcədən müəyyənləşdirir. Biz bu proseslərə regional əməkdaşlığın tərkib hissəsi kimi, regionumuzda dərin inteqrasiya proseslərinə təkan verəcək, habelə ölkələrimizin iqtisadi vəziyyətinə də çox ciddi təsir göstərəcək amil kimi baxırıq. Yeri gəlmişkən, bizi birləşdirən daha bir cəhət var: ölkələrimizin hamısı çox dinamik inkişaf edir. Onlarda iqtisadi artım - ümumi daxili məhsulun artımı çox yüksəkdir, iqtisadi islahatlar aparılması, azad bazar prinsiplərinin bərqərar olması sürətlə gedir. Odur ki, bu məsələnin də, əlbəttə, çox ciddi əhəmiyyəti olacaqdır. TRASEKA proqramı, beynəlxalq təşkilatların diqqətini çəkən proqramlar, habelə GUÖAM-ABŞ proqramı və onun həyata keçirilməsi dövlətlərimizə informasiya mübadiləsinin və təhlükəli cinayətlərə operativ münasibət göstərilməsinin tamamilə nadir sisteminə malik olmağa imkan verəcəkdir. Axı, nəqliyyat layihələrindən təkcə xeyir gətirən qurumlar deyil, təəssüflər olsun ki, həm də cinayətkar ünsürlər, beynəlxalq cinayətkarlıq, narkotrafik istifadə edəcəkdir. Ona görə də özümüzü bütün xoşagəlməz hallardan qorumaq üçün kompleks tədbirlər görmək lazımdır. Biz Smart Dicit GUÖAM təşəbbüsünü də dəstəkləyirik. Bu təşəbbüs elektron ticarət, teletəbabət və məsafədən təhsil sahələri də daxil olmaqla, yüksək texnologiyalar sahəsində ABŞ ilə GUÖAM ölkələri arasında daha sıx əlaqələr yaranmasına kömək etməlidir. GUÖAM ölkələri bu layihəni əməkdaşlığımızın daha da dərinləşməsi yolunda mühüm addım kimi qiymətləndirir.\nBugünkü sammit təşkilatımızın tarixinə bir sıra mühüm sənədlərin imzalanması ilə də daxil olacaqdır ki, onların da ən başlıcası, şübhəsiz, Kişinyov Bəyannaməsidir. Bu sənədlər ölkələrimizin, dövlətlərimizin demokratiya dəyərlərinə sadiqliyini, ölkəni və cəmiyyəti inkişaf etdirməyə çalışdığını bir daha təsdiqləyir, Avropa və Avratlantik inteqrasiyası istiqamətində getmək əzmində olduğumuzu göstərir. Əminəm ki, bütün xeyirxah təşəbbüslərimiz həyata keçiriləcək, təşkilatımız öz varlığını möhkəmləndirəcək və gələcək inteqrasiya proseslərinə fəal kömək edəcəkdir.\n22 aprel 2005 il


ABŞ-da almaniyalı xüsusi təyinatlılar terrorçularla səhv salınıb » AFN.az - Xəbər Portalı\n11:36 / 22.02.2021 721\nABŞ-ın Arizona ştatında keçirilən təlimlərdə iştirak edən Bundesverin elit bölməsinin iki hərbçisinin həddindən artıq gizli davranışı az qala diplomatik qarşıdurmaya səbəb olacaqdı.\n“Report” “RİA Novosti”yə istinadən xəbər verir ki, bu barədə “Der Spiegel” məlumat verib.\nTəlimlərdə iştirak edən iki döyüşçü fövqəladə hallar və ya koronavirusa yoluxma zamanı amerikalı həkimlərin almaniyalı hərbçilərə tibbi yardım edə bilib-bilməyəcəyini öyrənmək üçün yerli xəstəxanaya gedib.\nAncaq klinikada kimliklərini təsdiq edən sənədi təqdim etmədiklərinə görə onları xəstəxanaya hücum hazırlayan terrorçularla səhv salıblar. Xəstəxana əməkdaşları dərhal FTB-yə şübhəli ziyarətçilər barədə məlumat verib.\nFTB Almaniyanın Vaşinqtondakı səfirliyi ilə əlaqə qurub, lakin yüksək məxfilik səbəbindən diplomatik korpusda da onlar barədə məlumat olmayıb. Yalnız Berlinə edilən çoxsaylı telefon zənglərindən sonra vəziyyətə aydınlıq gəlib.\nQazaxıstanda koronavirusa yoluxma ehtimalına görə 54 nəfər xəstəxanaya yerləşdirilib\nArizona sakinini minlərlə arı sancdı\nMinlərlə arı sancdı, amma sağ qaldı


Erkin Qədirli: "Mənə qazandığımdan da artıq səs yazıblar"\n14:16 10-02-2020 | 196\nDairədə rəqəmlərdə şişirtmələr olub. Mənə qazandığımdan da artıq səs yazıblar.\nYeniAvropa xəbər verir ki, bu sözləri parlament seçkilərində 16 saylı Yasamal ikinci Seçki Dairəsindən deputatlığa namizəd, MSK-nın elan etdiyi ilkin nəticələrə görə seçkinin lideri olan “REAL”ın üzvü Erkin Qədirli keçirdiyi mətbuat konfransında səsləndirib.\nE.Qədirli bildirib ki, 16 saylı dairədə seçki səliqəli keçib: “Bütün məntəqələri gəzdik, seçki yaxşı keçdi, inzibati müdaxilə, karusel olmadı. Qutuya topa bülleten atılma halı olmadı”.\nOnun sözlərinə görə, yalnız 5 məntəqədə problem yaşanıb % “Protokolları vermək istəmirdilər. Cəmi 4 məntəqədə mən uduzmuşam. Seçicilərin sayı elan olunanlardan az idi. İki məntəqədə mən cəmi 19 səslə qalib gəlmişəm, o məntəqəyə 49 seçici gəlib. Orada protokolu bizə vermək istəmirdilər. Biz udmuşuq, lakin mənə yığdığımız səsdən daha artıq yazıblar”.\nE. Qədirli daha sonra əlavə edib ki, yazılan artıq səsdən MSK-ya şikayət ediləcək: “Dairədə rəqəmlərdə şişirtmələr olub. Mənə qazandığımdan da artıq səs yazıblar. Amma bu şişirdilmiş rəqəmləri hesablamasaq belə, mən yenə də qalib gəlmişəm. Lakin müşahidəçilərimizdən qeydlər götürmüşəm, mənə artıq səslərin yazılması ilə bağlı Mərkəzi Seçki Komissiyasına şikayət edəcəyəm. Bizim dairəmizdə 5 məntəqənin nəticələrinin ləğv edilməsini istəyəcəyik.\nMən deputat mandatından imtina etmək məsələsi ilə bağlı İlqar Məmmədovla və digər dostlarla, müşahidəçilərlə məsləhətləşdim. Bu günə kimi çox vəzifələrdən imtina etmişəm. Amma bu dəfə halal səsimlə qalib gəlmişəm, buna görə də mandatdan imtina etməyəcəyəm. Mən parlamentə gedirəm”.\nErkin Qədirli sonda bildirib ki, hakimiyyət onu parlamentdə görmək istəyir: “Bəlkə də buna görə həmin dairədən güclü namizəd irəli çıxarmadılar. Amma mən heç bir pərdəarxası görüşdə, anlaşmada iştirak etməmişəm”.


Bu gün tanınmış şair Məmməd İsmayılın 80 yaşı tamam olur - Bizim Səsimiz\nEv Cəmiyyət Bu gün tanınmış şair Məmməd İsmayılın 80 yaşı tamam olur\nBu gün tanınmış şair Məmməd İsmayılın 80 yaşı tamam olur\nBu gün tanınmış şair Məmməd İsmayılın doğum günüdür. Onun 80 yaşı tamam olur. 1958-1960-cü illərdə Bakı Baş Tikinti idarəsində fəhlə, 1960-1964-cü illərdə Tovuz rayonunun Əsrik-Cırdaxan kəndində klub müdiri, 1964-1965-ci illərdə Tovuz rayon Partiya komitəsində statist, 1965-1966-cı illərdə Qazax rayonlararası “Qalibiyyət bayrağı” qəzetində korrektor, 1966-cı ildə Bakıda fəhlə yataqxanasında baş tərbiyəçi, 1966-1973-cü illərdə “Azərbaycan Dövlət Radio və Televiziya” komitəsində redaktor, böyük redaktor, şöbə müdiri, 1975-1976-cı illərdə “Ədəbiyyat və incəsənət” qəzetində müxbir, 1976-1980-ci illərdə “C.Cabbarlı adına Azərbaycanfilm” studiyasının Elmi-kütləvi sənədli filmlər birliyində baş redaktor, 1980-1983-cü illərdə “Yazıçı” nəşriyyatında şöbə müdiri və baş redaktorun müavini, 1983-1987-ci illərdə “İşıq” nəşriyyatının direktoru, 1983-1992-ci illərdə Respublika Komsomolu Mərkəzi Komitəsi nəzdində gənc yazıçıların Respublika “Gənclik Ədəbi Birliyi”nin rəhbəri,1988-1992-ci illərdə Azərbaycanda demokratik düşüncənin inkişaf etməsində öncül rol oynayan,xalqı milli azadlıq mübarizəsinə səsləyən Azərbaycan və Rus dillərində çap olunan, tirajı 300 minə çatan “Gənclik Molodost” jurnallarının yaradıcısı ve baş redaktoru,(Yüz faktandan yalnız birini xatırlatmaq yerinə düşər ki,hələ Sovet hakimiyyətinin ayaqda olduğu dönəmlərdə və Komsomolun orqanı olmasına baxmayaraq jurnalda milli düşüncəmiz üçün qadağa qoyulmuş mövzuları gün işığına çıxarmış və jurnalın adını və məqaləllərinin bir çoxunu hələ Latın qrafikasına keçmədən çox əvvəl bu əlifbayla verib,bunlarla birlikdə jurnalın əməkdaşları tərəfindən Latın əlifbasıyla hazırlanmış “Oxu” və “Əlifba” kitabları 500 yüz min tirajla çap olunaraq məktəblərə paylanılıb.),1988-1993 illərində Tovuz ziyalılarının təşkil etdiyi “Oğuz” (Sonralar “Tovuz”) xeyriyye cəmiyyətinin sədri olmuş ve Tovuz rayonunun sərhəd kəndlərinin erməni hücumundan qorunmasında böyük əməyi olub. 1989-1993-cü illərdə Xalq hərəkatının öncüllərindən biri kimi partiyalarüstü “Demokratik Qüvvələr Birliyi”nin həmsədri, 1992-1993-cü illərdə “Azərbaycan Televiziya və Radio Verilişləri” şirkətinin sədri vəzifələrində çalışıb. (Çalışdığı hər sahədə yeniliklərə imza atıb. Azərbaycan Televiziya və Radio Verilişləri şirkətinin sədri vəzifəsində işlədiyi zaman tarixdə ilk dəfə Astara şəhərində Güney və Quzey Azərbaycan şairlərinin oxucularla görüşünü təşkil etmiş, görüşü özü yönətmiş və bu görüş eyni vaxtda Quzey ve Güney Azərbaycana canlı yayınlanıb.) 1995-1996-cı illərdə Türkiyədə “TİKA” və “Türk Dil Kurumu”nun ortaq sözlük layihəsində “uzman” vəzifəsində işləyib.1996-cı ilin may ayından Türkiyənin Çanaqqala universitetində professor kimi fəaliyyət göstərməkdədir.\n14 yaşından bədii yaradıcılıqla məşğuldur. 1970-ci ildən Azərbaycan Yazıçılar Birliyinin və Azərbaycan Jurnalistlər İttifaqının üzvüdür. Avrasya Yazarlar Birliyinin qurucu üzvüdür. Moskvada çap olunan “Literaturnıe Znakomstvo” jurnalının redaksiya heyyətinin üzvü, Türkiyə təmsilçisi və köşə yazarıdır. “Ulsulararası Sanatçılar və Gazeteciler” birliyinin Türkiyə təmsilcisidir. Rusiyanın önəmli rəssamlarından biri olan Yuri Rakşa 1973-cü ildə şairin portretini işləmişdir.\n“Azərbaycan Yazıçılar Birliyi”nin katibi seçilmiş və dəfələrlə “Yazıçılar Birliyi”nin idarə heyətinin, rəyasət heyətlərinin üzvü olub. Fransa Elm, Sənət və Ədəbiyyat və Ukrayna Ali Təhsil akademiyalarının həqiqi üzvüdür. Ukrayna Ali Təhsil Akademiyası Türk və Slavyan xalqları ədəbiyyatlarına verdiyi ədəbi töhfələrə görə ona fəxri doktor adı verilib. Əsərləri 50-dən çox dünya xalqlarının dilinə tərcümə edilən şair, müxtəlif ölkələrin sənətkarlarının bir çox əsərini tərcümə edərək Azərbaycan və Türk dilində çap etdirib. Bir çox xarici ölkənin (Türkiyə, Ukrayna, Moldova, Macarıstan və.s.) ədəbiyyat ensiklopediyalarında həyatı və ədəbi fəaliyyəti ilə bağlı məqalələr nəşr edilib, həyat və yaradıcılığı haqqında (Azərbaycanda və Türkiyədə) yüksək lisans və doktorluq dissertasiyası yazılıb.\nMərkəzi ofisi Rumınyanın Graiova şəhərində yerləşən Mihail Emunescu Akademiyası 2018-ci ildə onun əsərlərini Nobel mükafatına təqdim edib.\nDünyanın 30-dan çox ölkəsində keçirilən konfrans və şeir festivallarında (Türkiyə,Almanya,İtalya,Hindistan, Vyetnam, Kuba, Rusya, Ukrayna, Belarus, Polşa, Litva, Türkmənistan, Suriya, Rumınya, Serbiya, Bosniya, Qaradağ, Litva, Burkino-Faso və.s.) Türk və Azərbaycan ədəbiyyatlarını layiqincə təmsil edib. İtalyada ve Rumınyada yayınlanan “Dünya Şeir Antologiyası”nda Azerbaycan şeiri onun əsərləri ilə təmsil olunub (2015-2017). Amerika Birleşmiş Ştatlarının Koliforniya əyalətinin San Jose şəhərində dünya şeirinin seçmələrindən oluşan illik “Svyaz vremyon” (Əsirlərarası İlişkilər) antologiyasının tərcümə bölümündə Konstantinos Kavasis (1863-1933) (Yunan), William Shakespare (1564-1616) (İngiliz), Jerar de Nerval (1808-1855) (Fransız) əsərləri ilə birlikdə onun əsərlərinə də yer verilib. Şairin “Adım”, “Apar məni”, “Burda bir şəhər yatır”, “Yatan mənalar”, “Döyüş, Qələbə”, “Yaşıldı gözümdə dünyanın əksi” şeirlərinən yer aldığı silsilə şairin tərcüməçisi və dostu Rus şairi Mihail Sinelnikov’un ön sözü ilə başlayıb. Ön sözdə M. İsmayılın dünya ədəbiyyatındakı yerindən bəhs olunub. Şairin adına Türkiyədə “Akademik Şiir Ailesi Yazarlar Kurumu” tərəfindən ildə fərqlənən bir Türk şairinə verilmək üzrə “Mehmet İsmail Edebiyyat ödülü” təsis edilib. İndiyədək Azərbaycan, Türk, Fransız, Yapon, Alban, Rumın,Rus, Macar,Qazax və başqa dillərdə 40-dan çox bədii və elmi kitabı, 300-dən artıq məqaləsi çap olunmuş, 50-dən çox şerinə mahnı bəstələnib.\nKulis.az onun haqqında maraqlı fakt və əhvalatları oxucuların diqqətinə çatdırır.\nMəmməd İsmayıl 2 yaşında atasını itirir. İkinci Dünya Müharibəsinə gedən atası bir daha geri qayıtmır. Atasından xatirə bir şəkli də qalmır. Onu anası Gülzar xanım böyüdür.\nƏmisi Şəmşəd saz çalır, şeirlər yazırdı. Məmmədə şairlik əmisindən keçmişdi.\nO vaxt ailələrə böyük vergilər qoyulurdu. Məmməd İsmayıl və anası əsgər ailəsi olduğundan vergidən azad idilər. Ailənin sayına görə vergi alındığından əmisi onları qonşuluqdakı mal damına köçürmüşdü.\nƏmisi dünyasını dəyişəndən sonra anası ilə özlərinə bir otaqlı ev tikə bilirlər. Bir gün moskvalı şair Leonid Latın onların qonağı olur. “O tək otaqlı ana yadigarı köhnə evi sökdürmə, sökdürsən, daha şeir yaza bilməyəcəksən” – deyən şairin sözünə qulaq asmayan Məmməd İsmayıl evi sökdürür və 10 il şeir yaza bilmir.\nYağmurlu bir gündə gənc Məmməd kəndlərindən maşına minib Tovuza ədəbiyyat dərnəyinə gəlir. Məclisə girəndə baxır ki, şeir dəftərini unudub. Gənclər şeirlərini oxuyur, növbə Məmmədə çatanda qəfil qapı açılır, anası ayaqları palçıqlı, paltarı islanmış halda içəri daxil olur. Əlində də Məmmədin şeir dəftəri… O, oğlunun dəftəri unutduğunu görüb 20 km-ə yaxın yolu piyada rayonmərkəzinə gəlmiş və dərnək keçirilən yeri soraqlayıb tapıbmış.\nƏdəbiyyat müəlliminin onun gələcək həyatında rolu danılmazdır. Belə ki, bir gün müəllim Məmmədə divar qəzetini hazırlamağı tapşırır. İşin öhdəsindən çətinliklə də olsa gələn Məmməd daha sonra qəzetin redaktoru olur. Aradan 30 il keçdikdən sonra Azərbaycan mətbuatı tarixində ən yüksək tirajla çıxan “Gənclik” və “Molodost” jurnallarının baş redaktoru olur.\nKənddə sevdiyi qızı kinoya baxmağa dəvət edən şair qızdan müsbət cavab alır. Ancaq cibində bir qəpiyi olmur. Anasından pul istəyir. O da toyuq satmaq üçün bazara gedir. Çifayda. Qarlı, şaxtalı havada toyuqla geri qayıdır.\nAnası ilə birgə tikdikləri birotaqlı ev sonralar məşhur “Ağacdələn” şeirinə çevriləcəkdi. Həmin ev boş qalmışdı və qapısını ağacdələnlər döyürdü. Məmmədsə o səsi bir gün boş qalmış ana evini ziyarət edəndə eşidir. Deyir, elə bildim, qapını döyən anamdır.\n80-ci illərdə xalq arasında “Məmməd İsmayılın dərnəyi” adla idi. Dövrün bütün məşhur imzaları “İşıq” nəşriyyatında və “Gənclik” jurnalının redaksiyasında fəaliyyət göstərən bu dərnəyə gəlib-gedirdi.\n90-cı illərin əvvəllərində Əhməd Cavadın Respublika sarayında keçirilən xatirə gecəsində xalq şairi Bəxtiyar Vahabzadənin çıxışına Məmməd İsmayılın həmyerlisi olan bir şair yerdən kəskin etiraz edir və o dövrün daxili işlər naziri İsgəndər Həmidovun hücumuna məruz qalır. Nazir hirslənərək şairə əl qaldırır, yumruq atır, şair də eyni qaydada ona cavab verir və İsgəndərHəmidovaşilləvurur. Nəticədə şairi həbs edirlər. O zaman dövlət televiziyasının rəhbəri işləyən Məmməd İsmayıl bir neçə dəfə ölkə prezidenti Elçibəyə zəng edərək şairin azadlığa buraxılmasını xahiş edir. Nəticədə şair həbsdən azad edilir.\nRayon qəzeti nəzdində təşkil olunan ədəbiyyat dərnəyinin son məşğələsində dörd dost – Aydın Qurbanoğlu, Şəmşəd Rza, Telman Tovuzlu və Məmməd İsmayıl çıxıb Tovuzun tozlu küçələrində gəzirmişlər. Birdən Məmməd deyir:\n– Bu ədəbiyyat dərnəyinin təşkil olunması yaxşı oldu, heç olmasa, birimizin şair olmasına köməyi dəyər.\nDostlar yer-yerdən səslənirlər:\n– Hərif özünü nəzərdə tutur.\nMəmməd belə olmadığını deyir. Amma dostları eyni şeyi təkrar edir.\nO zaman Məmməd deyir:\n– Lap deyək ki, özümü nəzərdə tuturam, hələ görün qarşıda yaşanası nə qədər ömür var, siz sübut edin ki, o şair mən yox, sizsiniz.\nO sözün söyləndiyi vaxt gənclərin 20-22 yaşları vardı.\nMəmməd İsmayıl Ağstafada “Qalibiyyət bayrağı” qəzetində korrektor işləyirmiş, bazar günlərinin birində redaksiya əməkdaşları ilə birlikdə Kürə çimməyə gedirlər. Sözarası redaktor müavini Ələddin İncəli ortalığa bir sual verir:\n– Bu gün nə günüdür?\nBiri deyir, bazar günüdür, o biri deyir, avqustun biridir. Ələddin İncəli “Tapmadınız” deyir.\n– Necə yəni tapmadıq – yer-yerdən dillənirlər.\n– Bir qonaqlıq boyun olun, deyim.\nQonaqlıq boyun olular. Ələddin İncəli deyir:\n– Bu gün Məmməd aldadılan gündür!\nMəmmədin içi sızıldayır. Düz bir il əvvəl, bu gün canı qədər sevdiyi və hətta elçi göndərdiyi qızı qaçırmışdılar!\nSonralar dillər əzbəri olan və Ələddin İncəliyə həsr edilən aşağıdakı şeir beləcə yaranır.\nAy şair Ələddin, şair dostunun,\nAyılmır sevdalı başı bir ildir.\nO atdı özünü varın qoynuna,\nAy Məmməd, haqlayar səni subaylıq,\nMəmməd İsmayıl sevdiyi qızı görmək üçün kənddən 17 km yolu piyada Tovuza gəlirmiş. Gecələri əmisiqızıgildə qalırmış, hər dəfə əmisi qızı “Özünü bu yollarda niyə əsir-yesir eləyirsən, onsuz da o qızı sənə verməyəcəklər”, deyir. Doğrudan da əmqızının dediyi kimi olur. Aradan uzun zaman keçəndən, o qız başqasıyla evlənəndən, Məmməd Məmməd İsmayıl olandan sonra əmisi qızı deyir:\n– O qız səninlə görüşmək istəyir”.\nMəmməd İsmayılın cavabı belə olur:\n– Məni mənim sevdiyim o 16 yaşlı qızla görüşdürə bilərsənsə, görüşdür, mənim bugünkü qadınla nə işim var?\nMəmməd İsmayılın Mikayıl adlı bir qohumu aşıq imiş və Məmməd istəyirmiş ki, qohumu onun da şeirlərindən oxusun. Amma aşıq müxtəlif bəhanələrlə oxumurmuş. Sonralar Tovuzun ünlü aşıqları onun şeirlərini Məmmədin xəbəri olmadan məclislərdə oxuyanda qohum aşıq giley edir ki, niyə şeirlərini ona-buna verirsən, öz qohumuna yox. Məmməd Xəstə Qasımın “Ay ağalar, bir tərlanım uçubdu, sağ əlimdən sol əlimə alınca” misralarını söyləyib, sən o tərlanı uçurdun, deyir və qohumuna şeirlərini oxumağı qadağan edir.\nMəmməd İsmayıl ötən il Rumınyada fəaliyyət göstərən bir qurum tərəfindən Nobel mükafatına namizəd verilir. Lakin talesizlikdən həmin il Nobel Komitəsində qalmaqal olduğu üçün mükafat üçün seçim keçirilmir.\nO, gözəl şair olmaqla yanaşı həm də ədalətli insan kimi tanınır. Azərbaycan Yazıçılar Birliyinin sonuncu qurultayında gənc yazarların yeni namizədinin olmamasını irad tutduğu üçün birliyin rəhbərliyi ilə münasibəti korlanmışdı. Ancaq o, öz mövqeyini müdafiə etmiş, üzvü olduğu birliyin bu nöqsanını mətbuatda da tənqid etmişdi.\nMəmməd müəllim artıq neçə ildir ki, Türkiyədə yaşayır və Çanaqqala Universitetində işləyir.\nƏvvəlki məqaləTelefonun zərərləri, insan ömrünü qısaldır – VİDEO\nNövbəti məqalədəDinlər nə üçün mövcuddur və ya doğrudanmı, “dinin dövrü başa çatıb”?


2021, 05 Dekabr, bazar, Bakı vaxtı 19:16\nOktyabrın 28-də Ağdaşda Biyan Sənaye Parkının açılışı olub. AZƏRTAC-ın məlumatına görə, açılışda rayonda səfərdə olan prezident İlham Əliyev də iştirak edib.\nBununla da Azərbaycanın, hazırda biyan emal edən azsaylı ölkələrin sırasına qoşulacağı gözlənir.\nAzərbaycan müxtəlif vaxtlarda biyanı xammal kimi bir çox ölkələrə ixrac edib. Hətta, 1992-ci ilin prezident seçkilərində namizədlərdən biri, akademik Nizami Suleymanov biyanın Azərbaycana böyük fayda gətirə biləcəyindən danışırdı. O deyirdi ki, Azərbaycanda yabanı bitən bu bitki ölkəyə az qala neft qədər qazanc gətirə bilər.\nDoğrudanmı Azərbaycan biyanın emalından yüksək gəlir əldə edə bilər?\nMilli Məclisin İqtisadi siyasət, sənaye və sahibkarlıq komitəsinin üzvü Vahid Əhmədov “Turan” agentliyinə bildirib ki, biyanın emalı çox gəlirli sahəyə çevrilə bilər:\n"Vaxtilə biyanla bağlı bir şirkət yaradıldı, rəhbəri da təyin edildi, amma sonra bu məsələ qaldı. Biyan həqiqətən də çox əhəmiyyətli bir kənd təsərrüfatı məhsuludur və müəyyən preparatların komponenti kimi istifadə olunur, dünyada bu bitkiyə tələbat çoxdur. Onun emalı çox gəlir gətirən, ölkəyə valyuta gətirə biləcək sahələrdən biridir. Azərbaycanda onu istehsal etmək üçün ciddi maneə yoxdur. Qalmışdı yalnız onu emal etmək. İndi bu da olacaq. Biyan düzgün emal edilsə, əlbəttə ki, bu Azərbaycanda çox gəlir gətirən sahə olacaq".\n“Pambıqçılıqla bağlı da deyirdilər ki…"\nKənd təsərrüfatı üzrə ekspert Vahid Məhərrəmov isə AzadlıqRadiosuna deyib ki, biyan heç vaxt neft kimi gəlir gətirə bilməz və bu sahədən gözləntilər pambıqçılıqdakı kimi puç çıxa bilər:\n"Hakimiyyət düşünür ki, hər sahədən yüksək gəlir əldə etmək olar. Lakin Azərbaycan şəraitində buna nail ola bilmirlər. Pambıqçılıqla bağlı da deyirdilər ki, o, nefti əvəzləyəcək. İndi belə çıxışlar bitdi. Ümumiyyətlə, biyan kökünü Mərkəzi Asiya ölkələrində və Azərbaycanda istehsal edirlər və bu, o qədər də gəlirli sahə deyil. Çünki biyana xammal kimi də Azərbaycanda tələb olmadı".\nEkspert qeyd edib ki, Azərbaycanda biyan yetişdirilməsinə də, becərilməsinə də lazımi diqqət yetirilmir:\n"Bununla məşğul olan fermerlərin sayı kəskin şəkildə azalıb. Onun emalı Azərbaycanda yüksək səviyyədə təşkil edilməyib, o xammal kimi minimal həcmdə xarici ölkələrə satılır".\n“2008-ci ildə fabrik açılıb, açılışında prezident iştirak edib”\nVaxtıilə Biyan İstehsal Birliyinin (İB) rəhbəri işləmiş Gülağa Aslanlı da AzadlıqRadiosuna deyib ki, 2008-ci ildə Azərbaycanda artıq Biyan Emalı Fabriki yaradılmışdı, lakin müəssisə işləmədi:\n"90-cı illərdə Biyan Emalı Zavodu tikilməli idi. Bu bizim planımızda var idi. Sonra hakimiyyət dəyişdi. 2001-ci ildə keçmiş prezident Heydər Əliyevin sərəncamı ilə Biyan İB Açıq Səhmdar Cəmiyyətinə çevrilib və mən rəhbərlikdən uzaqlaşdırıldım. Müəssisənin taleyi da acınacaqlı oldu. Bundan sonra 2008-ci ildə fabrik açılıb, açılışında prezident iştirak edib. Müəssisəyə 10 milyon sərmayə qoyulub və fabrikdə 300 nəfər işçi çalışmalı idi. Lakin mən sonra maraqlandım, müəssisə işləmədi. Bu gün açılmış Biyan Sənaye Parkına üç ay vaxt verirəm. Dediyim müddətdən sonra o da işləməyəcək".\nGülağa Aslanlı qeyd edib ki, biyan strateji bir məhsuldur və onun emal edilməsi ölkədə çox vacibdir.\n"Vacib olsa da, bununla lazımı səviyyədə məşğul olan yoxdur…”\nPrezident: «Belə müəssisələrin yaradılması neft-qazdan asılılığı azaldır»\nAmma parkın rəhbərliyi başqa fikirdədir.\nAZƏRTAC-ın xəbərinə görə, açılış zamanı Biyan Sənaye Parkının direktoru Ramin Məmmədov dövlət başçısına məlumat verib ki, bu park Azərbaycan brendi ilə istehsal olunan məhsullara yeni nümunələr əlavə edəcək:\n«Müəssisənin yaradılmasında məqsəd müasir texnologiyalardan istifadə edərək, emal olunmuş biyan kökü və biyandan hazırlanan 100 faiz bitki mənşəli, bioloji fəallığa malik qida əlavələrini dünya bazarına çıxarmaqdır. Ümumi sahəsi 11 hektar olan Biyan Sənaye Parkının ərazisinə biyan tədarükü və emalı zavodu, bitki ekstraktı və sirop zavodu... daxildir».\nHabelə bildirilib ki, müəssisə saatda 2300 kiloqram biyan kökü emal etmək gücündədir: «Zavodda Türkiyənin «Bigtem» şirkətinin istehsalı olan müasir avadanlıq quraşdırılıb. Biyan kökü həm mexaniki üsulla, həm də əllə seçilir, təmizlənir, yuyulur, müxtəlif formada və ölçüdə doğranır, qurudulur, qablaşdırılır».\nPrezidentə o da deyilib ki, Biyan Sənaye Parkının nəzdində fəaliyyət göstərən bitki ekstraktı və sirop zavodunda bioloji fəallığa malik qida əlavələri istehsal olunur:\n«Məhsulun ilk nümunələri İrana göndərilib. Gələcəkdə məhsulların ABŞ, Koreya, Hindistan, Misir və Avropa ölkələrinə ixracı da nəzərdə tutulur. Biyan Sənaye Parkında ildə 7500 ton biyan kökünün və 100 min ədəd biyan şərbətinin «Made in Azerbaijan» brendi ilə ixracı planlaşdırılır».\nPrezident İlham Əliyev isə vurğulayıb ki, belə müəssisələrin yaradılması neft-qazdan asılılığı azaldır, iş yerləri, ixracyönümlü məhsul yaradır, ölkəyə valyuta daxil olur.\n«Yəni, görün, bunun nə qədər böyük əhəmiyyəti və faydası var», - deyə dövlət başçısı qeyd edib.\nŞirinbiyan bitkisi Paxlalılar fəsiləsinə daxildir. Şirinbiyanın müalicəvi təsiri hələ çox qədimdən insanlara bəlli olub. Hazırkı dövrdə şirinbiyandan hazırlanan preparatlardan bronxit, göy öskürək, vərəm, mədə yaraları, zəhərlənmə əleyhinə istifadə olunduğu bildirilir.


Abşeron regional aqrokimya laboratoriyasının bazasında Respublika Aqrokimya Mərkəzi yaradıla bilər - Report.az\nAbşeron regional aqrokimya laboratoriyasının bazasında Respublika Aqrokimya Mərkəzi yaradıla bilər\nAbşeron regional aqrokimya laboratoriyasının bazasında Respublika Aqrokimya Mərkəzi yaradıla bilər 26 Oktyabr, 2018 16:10 417\nBakı. 26 oktyabr. REPORT.AZ/ Bu gün Sabirabad rayonunda Kənd Təsərrüfatı Nazirliyi yanında Dövlət Fitosanitar Xidməti tərəfindən “Aran iqtisadi zonasında fitosanitar vəziyyət, əkin sahələrinə aqrokimyəvi pasportların verilməsi və kartoqramların hazırlanması” mövzusunda regional müşavirə keçirilib.\nKənd Təsərrüfatı Nazirliyi yanında Dövlət Fitosanitar Xidmətindən “Report”a verilən məlumata görə, “Respublikada aqrokimyəvi xidmətin yaxşılaşdırılması və fitosanitar vəziyyətin təhlili” mövzusunda çıxış edən Dövlət Fitosanitar Xidmətinin rəisi Ələddin Eyvazov əvvəlcə regional aqrokimya laboratoriyalarının yaradılmasının zəruriliyi barədə qısa məlumat verib.\nBildirib ki, torpaq mülkiyyətçiləri və sahibkarlara göstərilən xidmətlərin keyfiyyətinin yüksəldilməsi məqsədi ilə 11 regional aqrokimya laboratoriyası yaradılıb: “Kənd Təsərrüfatı Nazirliyinin 13 avqust 2016-cı il tarixli Kollegiya Qərarına əsasən regional aqrokimya laboratoriyalarının idarəçiliyi Dövlət Fitosanitar Xidmətinə tapşırılıb. Artıq Abşeron regional aqrokimya laboraoriyasının bazasında Respublika Aqrokimya Mərkəzinin yaradılması təklif olunub. Regional aqrokimya laboratoriyaları yeni tikilmiş binalarda yerləşdirilib. Abşeron Regional Aqrokimya Laboratoriyasında tikinti işləri son tamamlanma ərəfəsindədir. Digər aqrokimya laboratoriyalarında cihaz və avadanlıqların quraşdırılması işləri tamamlanıb. Artıq Göygöl, Quba, Ucar, Şamaxı, Tovuz, Bərdə və Lənkəran regional aqrokimya laboratoriyalarında torpaq, suvarma suyu və bitki nümunələrinin aqrokimyəvi analizləri aparılır”.\nÖlkənin fitosanitar vəziyyəti barədə qısa məlumat verən Ələddin Eyvazov 2018-ci il ərzində bu sahədə bir sıra həlli vacib tədbirlərin həyata keçirildiyini diqqətə çatdırıb: “Bu tədbirlər sırasında ölkənin bitki örtüyünün qorunması istiqamətində aparılan aqrokimyəvi, mexaniki və kimyəvi mübarizə, həmçinin beynəlxalq əlaqələrin genişləndirilməsi tədbirləri ön sırada dayanır. Bu tədbirlər sayəsində ölkə ərazisində fitosanitar sabitlik təmin olunub. Dövlət Xidməti tərəfindən insan sağlamlığının, flora və faunanın qorunması məqsədi ilə bütün mübarizə üsullarını (aqrotexniki, mexaniki, fiziki, kimyəvi) özündə birləşdirən inteqrir mübarizə tədbirləri sistemlərinin hazırlanması və tətbiq edilməsi məqsədi ilə Şəki-Zaqatala bölgəsində dənli taxıl bitkiləri əkinlərində, Gəncə-Qazax bölgəsində üzüm bağlarında və kartof sahələrində inteqrir mübarizə tədbirlərinin texnoloji xəritələri hazırlanaraq fermer və torpaq mülkiyyətçilərinə təqdim edilib”.


Kifayət qədər balqabaq ala bilmirsiniz? İndi Yumurtalarınızla da yeyə bilərsiniz - Kokteyl Tarifləri, Ruhlar və Yerli Barlar - 2021\nKifayət qədər balqabaq ala bilmirsiniz? İndi Yumurtalarınızla da yeyə bilərsiniz\nBalqabaqlı ədviyyatlar, balqabaq pastası və balqabaq oymaları kifayət deyilsə, yumurtalarınızı da balqabaqdan yeyə bilərsiniz.\nMükəmməl mövsümi bir brunch yeməyi üçün balqabaqlarınızı yumurta ilə doldurun.\nBalqabaq mövsümü rəsmi olaraq burada və qaçmaq üçün heç bir yol yoxdur. Etibarən balqabaq ədviyyatı daxilində hər qəhvə mağazası, -ə balqabaq oyma yarışları qədər davam edəcək Halloween, şirin, təsəlliverici balqabaq pastası hər yağışlı gündə can atdığımız üçün bunu söyləmək mübaliğə deyil balqabaq ilin bu vaxtında hər yerdə var. Ancaq həyatınızda, xüsusən də onlardan daha çoxunu istəsəniz yeməli çeşid, sonra bunları yeyə biləcəyiniz başqa bir yol tapdıq şirin tərəvəzlər onlar olarkən mövsümdə.\nBalqabağın hər birinə necə girəcəyini bilirik şirin yemək səhər yeməyində yeyirik: Olsun pancake, vaflivə ya Fransız tostu, balqabaq və balqabaq ədviyyatı ləzzətlər şəkərli şəkillərə mükəmməl uyğun gəlir, rahatlatıcı brunch yeməkləri. Amma sənə keçəndə ləzzətli tərəf -dən səhər yeməyi, balqabağı menyunuza sıxmaq daha çətin ola bilər. Xoşbəxtlikdən ən yaxşı həll yolu tapdıq: Körpə balqabaq dolması kolbasa, yumurta, çörək və otlarla doludur.\nBunlar bişmiş balqabaq Tencere hazırlamaq asandır: sadəcə ortasını boşaltın, bütün maddələri atın və əvvəl sobada bişirin yumurta ilə doldurmaqvə bir müddət daha bişirin. Bu çətinliyin olmaması idealdır tənbəl həftə sonları səhərlərivə nəinki hazırlamaq asandır (və heyrətamiz dadı var), həm də brunch xidməti bir balqabaq mütləq günün ən sevimli başlanğıcına layiqdir. İki qat çox olan yeməkləri çox sevirik masa bəzəyi, doyurucu, doyurucu bir yemək və bu gözəllikdə əlavə balqabaq yemək üçün başqa bir bəhanə payız fəsli.\nKeto Balqabaq İsveçrə Roll Tarifi\nBöyük bir qabda yumurta qəhvəyi Swerve, dənəvər Swerve əlavə edin və yumurta tüklü olana qədər təxminən bir dəqiqə əl mikserlə qarışdırın. Balqabaq püresi və karamel şərbətini qarışdırın.\nBalqabaq püresi qarışığına quru maddələr əlavə edin və qarışana qədər aşağı temperaturda qarışdırın. Hamurun yayılması asan olmalı, amma axmamalıdır.\nHamuru perqament kağızı üzərinə bərabər yaydırın (hamurdan təxminən 9x12 düzbucaqlı bir forma almalısınız). 15 dəqiqə bişirin.\nFırından çıxarın. Sərinləmək üçün 15 dəqiqə kənara qoyun.\nTort soyuyarkən, krem pendiri dolduraraq hazırlaya bilərsiniz. Orta ölçülü bir qabda ağır çırpma kremi, qaymaqlı pendir, şərbət və şirniyyatlar əlavə edin və pik bir toxumaya çatana qədər mikserlə qarışdırın. Otaq istiliyinə çatmaq üçün bir neçə dəqiqə oturun ki, krem pendir tortun üzərinə asanlıqla yayılsın.\nSwiss Roll olan perqament kağızını dəzgahın üzərinə qoyun və krem pendiri dolduraraq tortun üzərinə tamamilə yayın.\nİndi tortu yuvarlayarkən perqament kağızını tortdan bir ucundan çıxarmağa başlayacaqsınız. Rulonu sıx tutmaq üçün İsveçrə rulonunu Saran sarğı ilə yenidən örtün.\nİsveçrə rulonunu 4 saat və ya tamamilə soyudulana qədər soyudun. Vaxtından əvvəl hazırlasanız, İsveçrə rulonunu örtə bilərsiniz və xidmətdən 2 həftə əvvəl dondura bilərsiniz. Xidmət vermədən əvvəl dondurursanız, ərimədən bir gün əvvəl soyuducuya qoyun.\nSwerve Confectioner ilə bəzəyin və xidmət edin. Zövq alın!\nMəhsul: 10 dilim, Porsiyon Ölçüsü: 1 dilim\nXidmət başına məbləğ: 273 Kalori | 25g Yağ | 17 Ümumi Karbohidratlar | 2 Lif | 10 q şəkər spirt | 6g Zülal | 5 q Net Karbohidratlar\nDadlı bir keto deserti axtarırsınız?\nBu balqabaq İsveçrə rulonu ölmək üçündür! Bu desert sizə balqabaq pastasının dadını verir, ancaq tort şəklindədir. Hər yeməkdən aldığınız zəngin dad ağzınızı sulayacaq. Və təxmin et nə? Sadəcə gəlir 5 xalis karbohidrat hər porsiyaya görə, keto pəhrizinizə sadiq qalarkən bu az karbohidratlı müalicədən zövq ala bilərsiniz!\nNarahat olmayın, bu gözəl və mürəkkəb görünə bilər, amma bunu etmək çox asandır!\nBunu əvvəlcədən hazırlaya və dondura bilərsiniz. Sənin həyatın mənim kimi bir şeydirsə, mənim vaxtım qiymətlidir, buna görə vaxtından əvvəl edə biləcəyim hər şey mənim üçün ani bir qələbədir.\nBöyük bir qabda yumurta qəhvəyi Swerve, dənəvər Swerve əlavə edin və yumurta tüklü olana qədər təxminən bir dəqiqə el mikseri ilə qarışdırın. Balqabaq püresi və karamel şərbətini qarışdırın.\nBu balqabaq İsveçrə rulonu ölmək üçündür! Bu desert sizə balqabaq pastasının dadını verir, ancaq tort şəklindədir. Hər yeməkdən aldığınız zəngin dad ağzınızı sulayacaq. Və təxmin et nə? Sadəcə gəlir 5 xalis karbohidrat hər xidmətə görə, keto diyetinizə riayət edərkən bu az karbohidratlı müalicədən zövq ala bilərsiniz!\nBalqabaq püresi qarışığına quru maddələr əlavə edin və qarışana qədər aşağı temperaturda qarışdırın. Hamurun yayılması asan olmalıdır, amma axmamalıdır.\nTort soyuyarkən, krem pendiri dolduraraq hazırlaya bilərsiniz. Orta ölçülü bir qabda ağır çırpma kremi, qaymaqlı pendir, şərbət və şirniyyat əlavə edin və pik toxumasına çatana qədər mikserlə qarışdırın. Otaq istiliyinə çatmaq üçün bir neçə dəqiqə oturun ki, krem pendir tortun üzərinə asanlıqla yayılsın.\nİndi tortu yuvarlayarkən perqament kağızını tortdan bir ucundan çıxarmağa başlayacaqsınız. Rolanı sıx saxlamaq üçün İsveçrə rulonunu Saran sarğı ilə yenidən örtün.\nİsveçrə rulonunu 4 saat və ya tamamilə soyudulana qədər soyudun. Vaxtından əvvəl hazırlasanız, İsveçrə rulonunu örtə və xidmətdən 2 həftə əvvəl dondura bilərsiniz. Xidmət vermədən əvvəl dondurursanız, ərimədən bir gün əvvəl soyuducuya qoyun.\nHamuru perqament kağızına bərabər şəkildə yayın (hamurdan təxminən 9x12 düzbucaqlı bir forma almalısınız). 15 dəqiqə bişirin.\nVideoya baxın: Borani püresi (Oktyabr 2021).\nCopyright 2021 \_ Kifayət qədər balqabaq ala bilmirsiniz? İndi Yumurtalarınızla da yeyə bilərsiniz...


Azerconnect | Busy.az\nAzerconnect İKT və yüksək texnologiyalar sahəsində beynəlxalq standartlara uyğun çeşidli xidmətlər təqdim etməkdədir. İKT sahəsində uğurlu dünya təcrübəsinin və optimal həllərin Azərbaycana gətirilməsini biznes fəaliyyətinin əsas prioriteti olaraq müəyyən edən şirkətimizdə 1400-ə yaxın yerli və xarici mütəxəssis çalışmaqdadır.\nBiz təşəbbüskar və dinamik yanaşmamızla fərqlənirik. Sürətlə dəyişən rəqəmsal eranın nəbzini tutmaq üçün xidmətlərimizi, proseslərimizi və ümumilikdə biznesimizin bütün sahələrini daim təkmilləşdiririk. İnnovasiyalar və uğurlu strategiya sayəsində isə istedadlı əməkdaşlarımızla birlikdə daha böyük nailiyyətlər əldə edəcəyimizə inanırıq.\nMissiyamız müştərilərin müxtəlif istək və ehtiyaclarının qarşılanmasına yönəlmiş innovativ və çevik həllər təqdim etməklə tam əhatəli mərkəzləşdirilmiş xidmətlər göstərmək və biznes proseslərimizi daim təkmilləşdirərək etibarlı tərəfdaş olmaqdır.


5 dəqiqə bir tavada pizza! Ən sürətli resept! - Video reseptlər - Video - 2021\n5 dəqiqə bir tavada pizza! Ən sürətli resept!\nmayonez 3 osh qaşığı\nun 8 osh qaşığı\nduz 1/3 tsp\nkolbasa 150 qr.\nKoreya yerkökü 60 qr.\nketçup 1 osh qaşığı\nƏsas Tərkibi Pomidor, yumurta, pendir, xama\nqab, çırpma, qızartma qab\n1) Bir qabda 2 yumurta parçalayıram, bir çimdik duz, 3 xörək qaşığı əlavə edirəm. mayonez və 3 yemək qaşığı hər hansı bir yağ tərkibli xama. 8 osh qaşığı əlavə edin. bir slayd olmadan un və hər şeyi qarışdırın. Ən sonunda, bıçağın ucuna soda əlavə edin, lakin bu isteğe bağlıdır. Soda ilə xəmir daha yumşaqdır, soda olmadan bir qədər sıx olur.\n2) Soyuq bir qabda az miqdarda bitki yağı ilə yağlanaraq xəmiri tökün və altındakı bərabər paylayın. Qabağım 28 sm diametrdədir.\n3) Hamuru ən çox sevdiyim ketçup, pomidor sousu və ya adjika ilə yağlayıram, sizə 1 osh qaşıq lazımdır.\n4) Yuxarıdan bəyəndiyiniz şeyi yayın: qızardılmış göbələk, qaynadılmış ət, vetçina, turşu xiyar, pomidor, zəng bibəri və s. Bu gün kolbasa 150 qr, Koreya yerkökü 60 qr, 100 qr. sərt pendir grated və bir az doğranmış cəfəri. Mən pendir əriyənə qədər ortadan aşağı bir atəşə bişirirəm. Bu ümumiyyətlə 10 dəqiqəyə qədər davam edir.\n5) Xəmir nazik, incə, yumşaqdır və soyuduqdan sonra yumşaq qalır. Ən sürətli qidalardan ən sürətli, dadlı. Bir dəfə sınadıqdan sonra resept ən sevdiyiniz hala gələcək və həmişə lazımlı vaxtında kömək edəcəkdir!\nÇiyələk və qaymaq - inanılmaz dərəcədə ləzzətli süngər tortu\nSalmon balığı hamsi ilə kərə yağı\nVafli tortu qatılaşdırılmış süd kremi ilə bişirmədən\nMayonez olmadan sərin salat! Bir ləzzət partlayışı!\nİnanılmaz dərəcədə dadlı qış salatı\nToyuq, göbələk və pendir ilə makaron\nBir bal xardal şoraba içərisində bişmiş BARBAR STEAK\nBir şiş kababı ilə karides ilə ananas\n100% xəbərsiz olduğunuz çuğundur konservinin ən sadə sirri\nDoldurulmuş donuz əti rulonları\nSoba kişmiş və alma pastası\nCopyright 2021 \_ Foto və təlimatlarla dadlı reseptlər \_ 5 dəqiqə bir tavada pizza! Ən sürətli resept!


2021, 20 İyun, bazar, Bakı vaxtı 11:19\nABŞ səfiri sentyabrın 24-də günün sonunda müstəqil qəzet olan “Cənub xəbərləri” qəzetinin redaktoru Zahir Əmənovla görüşüb. Səfir qəzetin fəaliyyəti ilə maraqlanıb. Juranalisin suallarına cavab verib.\nABŞ səfiri sentyabrın 25-də Lənkəranda fəaliyyət göstərən qeyri hökmət təşkilatların nümayəndləri ilə görüşüb.\nABŞ SƏFİRİ LƏNKƏRANA GƏLİB...\nABŞ-ın Azərbaycandakı səfiri Richard Morningstar sentyabrın 24-də cənub bölgəsində olub.\nSəfir günün binci yarısnda Lənkəran icra hakimiyyəti başçısı Taleh Qaraşovla görüşüb.\nJurnalistlərin də qatıldığı görüşdə T.Qaraşov son illərdə Lənkəranda görülən işlər barəsində məlumat verib. Səfir Lənkəranda Amerika mərkəzinin inşası üçün yer ayrıdığına görə icra hakimiyyəti başçısına minnətdarlığını bildirib. Bununla ikinci dəfə Lənkərana səfər etdiyini söyləyib.\nGörüşün ikinci hissəsi isə qapalı keçib.\nGörüşdən sonra səfir İcra hakimiyyəti aparatının qarşısında jurnalistləri maraqlandıran suallara cavab verib. O təkcə Bakının yox ABŞ-ın Azərbaycandakı səfiri olduğunu bildirib. Buna görə də bölgələrə səfər etdiyini deyib. Səfir seçkinin gedişi ilə maraqlandığını və yerlərdə içtimai-siyasi,iqtisadi vəziyyəti diqqətlə izlədiklərini, seçkinin azad, ədaləti keçirilməsində maraqlı olduğunu deyib.\nSəfir günün ikinci yarısında Lənkəranda kənd təsərrüfatı emalı müəssisələrinə baş çəkib.


BNA daha bir maarifləndirici videoçarx hazırlayıb » Newscenter.az\nBNA daha bir maarifləndirici videoçarx hazırlayıb\nNewscenter.az.13.05.2019. Təhlükəsiz nəqliyyat mühitinin formalaşdırılmasında insanların düzgün maarifləndirilməsinin vacibliyini nəzərə alaraq, başlanılan “Yol həyatdır” layihəsi davam edir. Layihə çərçivəsində hərəkət iştirakçılarının maarifləndirilməsi məqsədilə “Səhvlərinin cəzasını başqalarına ödətmə” adlı ilk videoçarx hazırlanıb. Bu barədə məlumat Newscenter.az-a BNA-dan daxil olub.\nMəlumat üçün bildirək ki, “Yol həyatdır” sosial layihəsinin məqsədi, piyada və sərnişinlərin yol hərəkəti qaydalarına əməl etməsi sahəsində maarifləndirmə işlərinin aparılması, Bakı şəhərində xoşagəlməz yol-nəqliyyat hadisələrinin sayının minumuma endirilməsi və paytaxt sakinləri arasında təhlükəsiz nəqliyyat mühiti üçün müsbət mədəni dəyişikliklər yaratmaqdır.


Ağ Evdə Amerika İstehsalı Günü [Video]\nAğ Evin həyətində ABŞ-ın 50 ştatında istehsal edilmiş məhsular – Meyndə hazırlanmış yaxtadan tutmuş Havai romuna qədər hər şey var idi.\nHətta prezidentin helikopteri də Konnektikuk ştatının sənayesinin nümunəsi kimi burada dayanırdı.\nPrezident Donald Tramp Viskonsin istehsalı yanğınsöndürən maşına da mindi.\n“Yanğın haradadır? Göstərin, söndürüm.”\nBir qədər sonra isə Tramp 17 iyul tarixinin ABŞ İstehsalı Günü kimi qeyd edilməsi ilə bağlı bəyannamə imzaladı. O əlavə etdi ki, “ağır iş artıq görülüb”, belə ki, onun administrasiyası bütün məhdudlaşdırıcı maneələri aradan qaldırıb.\n“Onilliklər ərzində Vaşinqton ədalətsiz ticarət sazişlərilə digər ölkələrin milyonlarla amerikalının işini əlindən almalarına göz yumub. İndi isə vəziyyətin necə dəyişəcəyini görəcəksiniz. Siz çox xoşbəxt olacaqsınız.”\nDemokratlar isə Trampın Amerika İstehsalı Həftəsi təşəbbüsünü “ikiüzlülüyün nümunəsi” adlandırıblar. Onlar bildirirlər ki, prezident bu barədə danışmaqdan öncə, özü bir nümunə olmalıdır.\n“Sən əgər bu barədə mühazirə oxumaq istəyirsənsə, ilk növbədə bunu öz evində etməyə başlamalısan. Tramp köynəkləri və qalstukları harada tikilir? Çində. Tramp mebeli harada yığılır? Türkiyədə.”\nPrezidentin qızı İvanka Trampın adını daşıyan geyim xətti də ölkədən kənarda istehsal edilir. Bu barədə məsələ Ağ Evdə dəfələrlə müxbirlər tərəfindən qaldırıblar.\n“Bəzi məhsullara tələb bizim ölkədə olmaya bilər. Amma, təbii ki, əgər belə bir tələb yaranıbsa, belə bir tələb varsa, ümid edirəm kimsə burada fabrika açacaq.”\nTicarət təhlilçiləri deyirlər ki, bu mümkün deyil, belə ki, biz indi bir-bir ilə əlaqəli qlobal iqtisadiyyatda yaşayırıq.\n“Zavodları divarlamaq artıq mümkün deyil. İstehsal prosesi sərhədləri və okeanları keçir. Ona görə də, Amerika dükanlarında olan yükun məhsul ora gətirilənə qədər beş, altı, on ölkədə istehsal prosesindən keçir.”\nAğ Ev administrasiyası bu arqumentləri qəbul etmir və öz proteksionist siyasətini davam etdirir. Onlar onilliklər ərzində hər iki partiyanı təmsil edən administrasiyaların siyasətini ABŞ biznesinin mənafeyinə görə dəyişmək niyyətindədirlər.


İstehsalın avtomatlaşdırılması — videodərs\nAna səhifə / Elektron dərsliklər / İstehsalın avtomatlaşdırılması\n11.05.2012\tElektron dərsliklər Şərh yaz 0 Baxış\nSalam əziz dostlar, dəyərli oxucularım və dinləyicilərim, həmçinin gadirov.com saytının daimi ziyarətçiləri, YouTube abunəçilərim və sosial şəbəkə istifadəçilərim. Xoş gördük sizləri. Böyük sürətə malik kompüterlərin tətbiqi layihələrin yerinə yetirilməsinin avtomatlaşdırılması sahəsində yeni perspektivlər açır ki, bu da məhsulun keyfiyytinin yüksəldilməsinə və məhsulun maya dəyərinin aşağı salınmasına imkan verir. Aerodinamika kompüterlərin tətbiqinin ilk sahələrindədəndir. Onlardan təyyarəqırmada təyyarənin aerodinamikasını yaxşılaşdırmaqçün, yəni onun həm qanadının, həm də füzelyajının modelinin hazırlanmasında istifadə edirlər.\nBu gün kompüterlər aerodinamika üzrə mütəxəssislərə təyyarənin modelinin bütövlükdə və ön hissəsinin ayrı-ayrı hissələrinin məruz qaldığı müqaviməti hesablamağa imkan verir. Boinq şirkəti əməkdaşlarının dediyinə görə, təyyarənin aerodinamik xüsusiyyətlərinin kompüterdə hesablanması layihələndirmə prossesində, sözün həqiqi mənasında, əsl inqilabdır. Kompüterin özü isə təyyarə istehsalında aerodinamik boru qədər vacibdir. Qeyd etmək lazımdır ki, aerodinamik hesablamalar çox çətin hesablamalara aiddir. Dünyaşöhrətli Boinq təyyarələrinin modelinin hazırlanmasında çox güclü kompüterlər həlledici rol oynamışdır. Yanacaq sərfini azaltmaqçün konstuktorlar füzelyajı bir az uzatmaq qərarına gəldilər və mühırlikləri daha effektli parametirləri olan mühərrliklə əvəz etmək istədilər. Ancaq məlum oldu ki, yeni mühərriklərin diametri əvvəlki muhərriklərin diametrindən əhəmiyyətli dərəcədə böyükdür. Ona görə də bu fikirdən vaz keçməli oldular.Komüterdə aparılan təhlik göstərdi ki, mühərrik qanada yaxın qoyulduqda müqavimət artır.Ancaq aerodinamik borudakı siqnallardan fərqli olaraq, kompüter təhlili müqavimətin meydana gəlməsinin həqiqi mexanizmini aşkar etdi. Bu sirri 20 il ərzində açmaq mümkün olmamışdı. Mütəxəssislər kompüterin köməyi ilə ən müxtəlif konstruksiyaları qiymətləndirə bildilər ki, bu da aerodinamik borudan istifadə edərkən alınan nəticələrdən ən incə və çoxlu sayda əhəmiyyətli təfərrüatları ilə fərqlənirdi. Hal-Hazırda “Boinq” təyyarəsinin lahiyə mərhələsində olan ən yeni modeli təyyarə qayırma sənayesində yeni bir mərhələ olacaq. Yeni “Boinq” in mühərrikləri onun quyruq hissəsinə yaxın yerləsir ki,bunun da nəticəsində həm yanacağa əhəmiyyətli dərəcədə qənaət olunur, həm də sürət artır.Belə radikal konstruktor həlli çox güclü kompüter tətbiq etmədən mümkün olmazdı. Təyyarənin ayrı-ayrı hissələrinin struktur və elektromaqnit təhlili, idarəetmə sisteminin layihəsinin hazırlanması zamanı da zəngin informasiya ilə yüklənmiş kompüterlərsiz keçinmək olmur. Hal-hazırda,demək olar ki, dünyanın bütün aparıcı avtomobil şirkətlərində yeni layihələrin hazırlanmasında da müasir kompüterlərdən geniş istifadə olunur; məsələn: məşhur “Ford” avtomobil şirkətində “Taurus” modelinin layihəsinin hazırlanması kompüterlərə etibar edilmişdi. Nəticə göz qabağındadır; yeni model benzini xeyli qənaətlə işlədir. Üstəlik də çoxlu sayda sınaq nümunələrinin hazırlanmasına ehtiyac olmadığına görə milyonlarla dollara qənaət edilmişdir. Şirkətlər qəza zamanı sərnişinlərin təhlükəsizliyini maksimum təmin etməkçün kompüter ekranında toqquşmaların müxtəlif variantlarını nəzərdən keçirib təhlil edir, müvafiq tədbirlər görür ki, bu da külli miqdarda vəsaitə qənaət etməyə imkan verir. Əks halda isə bahalı sınaq nümunələrini dağıtmaq lazım gələrdi. Neft-Kimya sahəsi sənayedə güclü kompüterlərin istifadəsinin ən parlaq nümunəsidir. Neftin axtarışı və istismarı ilə məşğul olan şirkətlər 1970-ci illərin axırlarından etibarən onlardan geniş istifadə edirdi. Seysmik verilənləri kompüterə daxil etməklə neft laylarının geoloji xüsusiyyətlərini aşkar etmək olar. Bu, adi üsullardan fərqli olaraq,quyuların qazılmalı olduğu yeri daha dəqiq müəyyən etməyə imkan verir. Quyunun qazılma xərcləri çox yüksək olduğundan (quruda qazilan bir quyuya 15 mln.dollar, dənizdə isə daha çox xərclənir) alınan gəlirlə müqayisədə hesablamaya sərf olunan vəsait cüzi bir şeydir. Bundan başqa, güclü kompüterlərdən neft quyularının istismarı zamanı da istifadə edirlər. Bu tip kompüterlər mürəkkəb riyazi modelləri tətbiq etməklə məmulatın konstruksiyasını yaxşılaşdırmağa və əmək məhsuldarlığının artmasına səbəb olur. Onlar həm molekulyar strukturların və radiolokatorların yerləşdirilməsi sxemi,modelinin yaradılması, həm də film istehsalında istifadə edilə bilər. Güclü kompüterlər təyyarələrin hazırlanmasında və uçuş trenajorlarında istifadə olunur.İri maliyyə şirkətləri tərəfindən qiymətli kağızların yerləşdirilməsində kompüterlərin xidmətindən istifadə edilir. Körpülərin, nüvə reaktorlarının, ”göydələn” lərin və iri tamaşa zallarının inşası zamanı güclü kompüterlər inşaatçılara böyük xidmət göstərir. Belə ki gələcək qurğuların modelini yaradıb, bu modellərin timsalında zəlzələ nəticəsində onlarda baş verə biləcək deformasiyaları qabaqcadan hesablayırlar. Sinoptiklər də havanı proqnozlaşdırmada bu gün bu müasir hesablama edirlər. Qasırğanın yayılmasının üç ölçülü mənzərəsinin alınmasında güclü kompüterlərin rolu böyükdür,yəni onların köməyi ilə meteoroloqlar qasırğanın hərəkət istiqamətini daha dəqiq müəyyən edə bilirlər.\nKompüter və yeni imkanlar\nTeqlərIstehsalın avtomatlaşdırılması avtomatlaşdırmaq böyük elektron dərs istehsal kompüter layihə nəzəriyyə sahə surət yeni yerinə yetirmək\nƏvvəlki Kompüterlərin tətbiqi\nNövbəti Список проверенных сайтов для пинга


İlin sonuna bir dollar 3,50 lirə olacaq » YAD.AZ - Yeni Acilan Dunya\nyad.az » Xeberler » İlin sonuna bir dollar 3,50 lirə olacaq\nABŞ dollarının türk lirəsinə qarşı məzənnəsi yenidən yüksəlməyə başlayıb. Bu günün günorta saatlarına 1 dollar 3,40 türk lirəsinə bərabər olub.\nPublika.az xəbər verir ki, “JP Morgan” analitikləri türk lirəsinin ABŞ-ın faiz nisbətlərindəki artıma "yüksək dərəcədə həssas" olduğunu açıqlayıb. O da qeyd edilib ki, 2016-cı ilin sonunda 1 dollar 3.50 türk lirəsinə, 2017-ci ilin sonunda isə 3.65 türk lirəsinə bərabər olacaq.\nBu arada Mərkəz Bankın sabahkı yığıncağında faiz nisbətlərinin dəyişdirilməməsi gözlənilir. Xatırladaq ki, Mərkəz Bank sonuncu dəfə mart ayında faiz endiriminə gedib. Bundan sonrakı iclaslarında faizləri sabit tutub.\nTeqlər: dollar, lire, turk liresi neciyedir, turk liresi qiymetleri, dolar qiymetleri, dolarin qalxmasi, dollar haqqinda, manat, manat dusecek, manat qalxacaq\nTürk seriallarından qovulan məşhurlar - Siyahıda azərbaycanlı aktrisa da va ...\nPijama modelləri 2017 ci ilin


Albert Bitran — Vikipediya\nAlbert Birtran (1997-ci il)\nAlbert Bitran 1931-ci ildə İstanbulda doğuldu . Saint - Michel Liseyində Türk və Fransız lisey diplomlarını aldıqdan sonra , ali təhsilini tamamlamaq üzrə 17 yaşında Parisə getdi. Memarlıq təhsilini yarıda buraxaraq özünü tamamilə şəkilə verdi .\n1951-ci ildə , hələ 20 yaşındaykən , həndəsi əsərlərinin yer aldığı ilk sərgisini Parisdə , " Saint - Germain - des - pres " avangardının görüşmə yeri olan Galerie Arnaud'da açdı . Eyni dövrdə müxtəlif sənət hadisələrinə , məsələn Karakas'taki ilk mücərrəd sənət sərgisinə və ya Parisdə Babylone teatrında təşkil edilən " Divergences " fəaliyyətinə qatıldı . Albert Bitran , 1954 -ci ildə Parisdə Denise René qalereyasında fərdi bir sərgi açacaq , sərgi kataloqunun önsözünü Henri - Pierre Roche yazacaqdı . İncəsənət sahəsində dövrün əhəmiyyətli simalarından biri olan Roche , Bitran'a öz kolleksiyasını tanıdacaq , işləyə bilməsi üçün də Parisin Arago bulvarında özünə kiçik bir atelye kiralayacaktı .\nHəndəsi mücərrəd şəkildən imtina Bitran , həyatı boyunca davam edəcəyi araşdırma şəklinə yönelecekti . Işləmək üçün tez-tez gedəcəyi Cənubi Fransadakı ilk araşdırmalarında landşaft temasına odaklanacak , bu mövzunu " Naissance d' un paysage " ( bir landşaftların doğuşu ) adlı böyük kolajına qədər geliştirecekti . 1956-cı ildə etmiş olduğu bu kolaj 2006 -ci ildə Parisdə Luxembourg Muzeyində təşkil edilən " l' Envolée Lyrique " ( Lirik Havalanma ) adlı əhəmiyyətli sərgiyə qatılacaqdı .\n1958-ci ildə Claude Ledoux ilə evlənən Albert Bitran Fransız vətəndaşlığını alacaq , işlərinə həm Parisdəki yeni atelyesində , həm də Aube bölgəsində " Rigny - le - Ferron " kəndində açmış olduğu dulusçuluq atelyesində davam edəcəkdi . Eyni dövrdə İtaliyada uzun müddət qalan Bitran , bu ölkədə də çalışıb sərgilər açdı . Parisdə isə , Bitran'ın əsərləri xüsusilə Jean Pollack tərəfindən müdafiə , Pollack'ın idarə etdiyi " Galerie Ariel " dəki bir çox sərgidə iştirak edəcəkdi . Bitran , 60-cı illərdə , marufle kağızlar və yağlı boya cədvəllərlə " Seminar " və " İç - Xarici " mövzularını inkişaf etdirdi. 1962 -ci ildən etibarən oyma və litografiye də maraq duyaraq , bu sahənin ən qabaqda gələn adlarından olan Mourlot , daha sonra Bellini və Leblanc'da çalışdı . 1961-ci ildə Borge Birch , Kopenhagendəki qalereyasında , Bitran'ın İskandinavya'daki ilk xüsusi sərgisini təşkil etdi. Bu tarixdən etibarən , Bitran'ın əsərləri , özünün də tez-tez gedəcəyi Şimali Avropa və Hollandiyada böyük maraq toplayacaktı . Albert Bitran , Hollandiyada nizamlı olaraq ilkin La Haye'deki Nova Spectra qalereyasında , ardından da 1971-ci ildə etibarən , Amsterdamda Martin de Boer qalereyasında sərgilər çıxaracaqdı .\n1968 -ci ildə Parisdə yeni bir atelyeyə keçən Albert Bitran , Montparnasse məhəlləsinə yerləşəcək və 2000 -ci ilə qədər bu yeni ünvanında yaşayıb çalışacaqdı .\nBitran , 1970'ten etibarən , sənətinin analitik bir istintaqı olan " Çift'ler " ardıcıllığını başlatdı . Claude Lefort'un " Bitran və ya gözün əhəmiyyəti " ( " Bitran ou la question de l' œil " -1975 ) adlı kitabında yazmış olduğu kimi , : " Çift'ler , sirrin terminlərini sıxlaşdırır " . Parisdə Ariel qalereyasında 1973 sərgi kataloqunun önsözünü yazan Jean - Louis Baudry'nin ifadə etdiyi kimi də , " Bitran , Cütlər sayəsində hiyləsini mükemmelleştiriyor " .\nBitran , 1973 -ci ildə əhəmiyyətli bir əsərini tamamladı : Altı tablodan ibarət olan, öz içlərində bağlı bir bütün meydana gətirən və Ricardo Porro'nun hazırladığı bir plana görə sərgilənən " Sextuor " adlı bu əsər , Norveç , Danimarka , Hollandiya , Fransa və Avstriyada sergilendikten sonra Midi -Pyrénées bölgəsi , Tuluza şəhəri Regional Müasir İncəsənət Fondu tərəfindən satın alındı . " Çaprazlar , Doğrusallar və Yanallar " ( " les Obliques , les Linéaires et les Latéraux " ) , Bitran'ın daha sonra ələ aldığı temalar oldular . Bitran , 1979 və 1980-ci ildə Avstriyada Salzburgda Yaz Akademiyası ( SommerAkademie ) seminarına idarə edəcək , " Traklhauss " da açılan sərgisinin önsözünü də manes SPERBER yazacaqdı .\n80-ci illərin başında Fransanın cənubundakı " Lot " ilində yeni bir atelyeyə yerləşən Albert Bitran , aylar boyunca kağız və karton üzərinə yağlı boya texnikalarını sınadı . Burada yaratmış olduğu " Böyük Şekiller " ( Grandes formes ) adlı ardıcıl , Louis Carré galerisinin idarəçisi Patrick Bongers tərəfindən seçilərək, Bitran'ın bu qalereyada 1987 -ci ildəki ilk sərgisinə vəsait təmin edəcəkdi. Bu əsərlər , ardından , Almaniyada Kölndə Boisserée qalereyasında , Tokioda Art Point qalereyasında və Los Angelesdə Louis Stern qalereyasında sərgiləndiyi .\n1991 -ci ildə , Fransada L' Isle - sur - la - Sorğu şəhəri " Campredon " muzeyində retrospektiv bir Bitran sərgisi təşkil edildi. Bu münasibətlə Jean Paris ilə edilən bir video danışığın mətni, Lissabondakı Gülbenkyan Vəqfinin jurnalı Coloquio'da nəşr olundu. Ardından , Fransanın Cajarc şəhərindəki Georges Pompidou İncəsənət Evində " Albert Bitran , Şəkil və Desenler , 1980-1992 " başlıqlı bir sərgi təşkil edildi. " Lot " bölgəsinin işıq və falezlerinin əks olunduğu bu sərginin kataloq önsözü , Dora Vallière və Claire Stoullig tərəfindən qələmə alındı .\nIlhamını İstanbuldakı uşaqlıq xatirələrindən və Türkiyəyə etmiş olduğu saysız səyahətlərində alan " Kəmərlər - Şəkil və Heykəllər " sərgisi ilk əvvəl İstanbulda Aksanat qalereyasında , ardından 1977-ci ildə Ankarada Nev qalereyasında , daha sonra da Fransada Toulouse'daki Espace Ecureuil qalereyasında nümayiş etdirildi . Toulouse'daki sərgi kataloqunun önsözünü Pierre Daix yazacaqdı .\nBitran'ın kağız üzərinə yağlı boyalardan ibarət " Siyah'lar " seriyası, 2008 -ci ildə Mekshikoda , arxasından da Fransanın müxtəlif mədəniyyət mərkəzlərində sergilenecekti . Albert Bitran , Siyah'lar təmasını daha sonraları böyük kətan üzərində davam etdirəcək, bu yeni əsərləri isə 2010 ( " Obliques " - Çaprazlar sərgisi ) və 2011 -ci illərdə Londonda GROSVENOR Gallery sergilenecekti . Fransanın Lyon şəhərindəki Tuilliers qalereya, Oktyabr 2012-ci ildə Albert Bitran'ın " Erosion des Noirs - qaraların aşınması " adlı sərgisini açdı .\nAlbert Bitran , 2000 -ci ildən bu yana , Parisin dərhal yaxınında olan Montrouge'da , və Normandiya bölgəsindəki Villerville kəndində yaşayıb işləyir . Yaz və ya yay aylarında , gənclik illərini keçirdiyi Türkiyəyə tez-tez getməkdədir . Albert Bitran , ayrıca , Fransada İncəsənət və Ədəbiyyat Zabiti nişanına layiq görülmüşdür.\nMənbə — "https://az.wikipedia.org/w/index.php?title=Albert_Bitran&oldid=4479322"\nBu səhifə sonuncu dəfə 18 noyabr 2018 tarixində, saat 22:13-də redaktə edilib.


Akademik Telman Əliyev Türkmənistanda “Birinci Xəzər İqtisadi Forum”da iştirak etmişdir. - XƏBƏRLƏR – AMEA İdarəetmə Sistemləri İnstitutu\nAkademik Telman Əliyev Türkmənistanda “Birinci Xəzər İqtisadi Forum”da iştirak etmişdir.\n12.08.2019 / Konfranslar, İclaslar, Çıxışlar\n11-12 avqust 2019-cu il tarixində Türkmənistanda, “Avaza” Milli Turizm Zonasında Birinci Xəzər İqtisadi Forumu keçirilmişdir.\nForuma Xəzəryanı ölkələrin nümayəndə heyətləri, hökumət başçıları və üzvləri, sahilyanı regionların və regional icra orqanlarının rəhbərləri, bank sektorunun nümayəndələri və Xəzər regionunun və maraqlı ölkələrin işgüzar dairələri, alimlər, tədqiqatçılar və iqtisadiyyatın inkişafı ilə məşğul olan şirkətlərin rəhbərləri iştirak etmişlər.\nBirinci Xəzər İqtisadi Forumunun gündəliyinə ticarət və iqtisadi əlaqələrin inkişafı, əsasən də iri layihələr üçün şəraitin yaradılması, Xəzər regionunun iqtisadiyyatının qlobal kontekstdə rolu, neft və qaz, elektrik enerjisi, nəqliyyat, ticarət, kənd təsərrüfatı, turizm və Xəzəryanı dövlətlərin qarşılıqlı maraq kəsb edən digər sahələrində investisiya cəlbediciliyi mövzusunda müzakirələr daxil idi. Həmçinin forum çərçivəsində beynəlxalq konfrans, Xəzər İnnovasiya Texnologiyaları Sərgisi, işgüzar dairələrin və şirkətlərin nümayəndələri arasında görüşlərin təşkili nəzərdə tutulmuşdur.\nAMEA-nın İdarəetmə Sistemləri İnstitutunun direktoru, akademik Telman Əliyev 12 avqust tarixində Forumun “ Xəzər regionunda elmi tədqatlar sahəsində əməkdaşlıq” 6-ci tematik sessiyasında " Xəzər regionunda neft və qaz obyektlərinin istismarının təhlükəsizliyi problemləri ” mövzusunda məruzə ilə çıxış etmişdir. Çıxışında T.Əlyev aşağıda qeyd olunan mövzulara toxunmuşdur:\n1. Neft və qaz obyektlərinin kommunikasiya və infrastrukturunun istismarının təhlükəsizliyini təmin edən intellektual sistemlərin yaradılması;\n2. Qazma qurğularının qəza vəziyyətinin başlanmasının xəbərdarlıq sisteminin yaradılması;\n3. Güclü qasırğa küləkləri və seysmik proseslər zamanı neft-qaz obyektlərinin texniki vəziyyətinin və seysmodayanıqlığının dəyişməsinin qizli dövrünün nəzarət sisteminin yaradılması;\n4. Neft-qaz obyektlərinin yerləşdiyi ərazilərdə seysmik proseslərin başlanmasının intellektual xəbərdarlıq sisteminin yaradılması.\nÇıxışda Şərq-Qərb nəqliyyat koridorunda loqistika problemlərinin həllində kommunikasiya və infrastrukturun təhlükəsizliyi problemlərinə də xüsusi diqqət verilmişdi.\nAkademik Telman Əliyevın çıxışı böyük maraq doğurmuş və qaldırılan məsələlərin aktuallığı iştrakçılar tərəfindən qeyd olunmuşdur. Eyni zamanda Türkmenistan Televiziyası və aparıcı mediya nümayəndələri (qazetlər) T. Əliyevdən müsahibə (intervyu) almışlar.


Rus kilsəsindən Nabokov və Markesə qadağa təşəbbüsü\nRadikal təşəbbüsləri ilə tanınan rus ruhanisi dünya ədəbiyyatının klassikləri Vladimir Nabokov və Qabriel Qarsia Markesin kitablarını "uşaqbazlığı təbliğ etdikləri üçün" qadağan etməyə çağırıb.\nRusiya Pravoslav Kilsəsinin ictimaiyyətlə əlaqələr departamentinin rəhbəri Vsevolod Çaplin bildirib ki, "Lolita" və "Yüz ilin tənhalığı" romanları Rusiyanın mənəvi dəyərlərinə böyük təhlükədir və "həmin kitablarla bağlı son qərar verilməsi üçün ətraflı filoloji təhlilə ehtiyac var".\nÇaplin "İnterfaks" agentliyinə deyib ki, sözügedən əsərlər "əxlaqsız ehtirasları romantikləşdirir" və onların təbliği, o cümlədən məktəb proqramına salınması "cəmiyyətin mənəvi sağlamlığına ziyan vurardı".\nTanınmış rus ziyalıları ruhaninin təşəbbüsünə sərt reaksiya veriblər, təşəbbüsü "axmaq və təhlükəli" adlandırıblar.\n"Kilsə ədəbiyyata senzura tətbiq edə bilməz" - deyə yazıçı, dramaturq Leonid Zorin bildirib. "Nabokov və Markesin savadsız oxucuların verdiyi qiymətə ehtiyacı yoxdur, xüsusən də Rusiya Pravoslav Kilsəsindən olanların"\nÇaplin Rusiyanın ən radikal din xadimlərindən sayılır. Bundan əvvəl o, rusiyalı qadınlar üçün ümumi geyim kodeksinin hazırlanması, abort və gey paradların qadağan edilməsi təşəbbüsləri ilə də çıxış edib.


“Rahat” marketlər şəbəkəsi oğurluq edən şəxsin döyülməsi ilə bağlı iddialara münasibət bildirib » Qlobal.Az\n"Rahat” marketlər şəbəkəsi mağazadan oğurluq edən şəxsin döyülməsi ilə bağlı bəzi saytlarda yayılan məlumatlara münasibət bildirib.\nMarketlər şəbəkəsindən "Report”a bildirilib ki, oğurluq edən şəxsin döyülməsi ilə bağlı yazılanlar doğru deyil: "Həmin şəxs mağazadan 19 ədəd "Alpen Gold” şokoladı götürüb. O, şokoladları gizlədərək çıxmaq istəyərkən əməkdaşlarımız onu mağazaya dəvət edib. Lakin naməlum şəxs qaçmağa başlayıb. Hadisə axşam, hava qaralandan sonra baş verib. Qaçan şəxs qaranlıqda yıxılıb. Yıxılanda onun qaşının üstü əzilib. Yəni, həmin şəxsin market əməkdaşları tərəfindən döyülməsi qeyri-mümkündür. Çünki "Rahat”da mühafizəçilərin kimisə döyməsi, vurması qəti qadağan olunub”.\nMarketlər şəbəkəsindən bildirilib ki, həmin şəxs Nizami Rayon Polis İdarəsinin 24-cü Polis Bölməsinin əməkdaşlarına təhvil verilib: "Bunu sübüt edən görüntülər də var”.


Bedbext hadisələr zamanı sığortalanma | insurers\nBedbext hadisələr zamanı sığortalanma\nBugün sizlərə bedbext hadisələr zamanı sığortalanma hallarından danışmaq istərdim…\nBunu gizlətmək olmazki, həyat hər zaman gözlənilməz hadisələrlə doludur.\nBədbəxt hadisə dedikdə isə – Sığortalının (sığorta olunanın) iradəsindən asılı olmayan onun həyatına və sağlamlığına zərər vuran , qəfil öncədən görünməyən xarici faktorların (fiziki ,kimyəvi , texniki və.s) təsadüfi təsiri başa düşülür..\nƏsasən aşağıdakı halların təsiri bədbəxt hadisə hesab edilir..::::\n1) Nəqliyyatın hərəkəti zamanı\n2) Maşın işləri zamanı\n3) Partlayış zamanı\n4) Yanma hadisəsi zamanı\n5) Donma zamanı\n6) Vəhşi heyvanların hücumu zamanı\n7) Silahdan istifadə zamanı\n8) Sıgortalının batması (suda:denizdə,göldə və.s) və bir çox hallarda..\n9) Elektrik cərəyanı zamanı\n10) İldırım və günvurma zamanı\n11) Zəhərli bitkilər, kimyəvi maddələr, keyfiyyətsiz məhsullardan təsadüfi olaraq zəhərlənmə zamanı və . sair\nBu kimi çox hallarda həyatimizda xoşagəlməz bədbəxt hadisələr baş verən zaman bizim sığortaya sözün əsl mənasinda ehtiyacımız ola biler.\nMaraqli bir fakt nəzerinize catdirmaq istərdim. Oxudugum bir menbede\nSwiss Re’nin təxminlərinə görə təbii fəlakətlər və insan qaynaqlı fəlakətlər dünya səviyyəsində cəmi 222 milyard dollarlıq iqtisadi itkiyə gətirib çıxardı.2010-ci ildəki bu itki, 2009-cu ildə baş verən fəlakətlərin səbəb olduğu 63 milyard dollarlıq iqtisadi zərərin üç qatını keçir. Yaşanan fəlakətlərin sığorta sənayesinə xərci isə 36 milyard dollar olmuşdur.\n2010-ci ildə baş verən fəlakətlərin sığorta sənayesinə xərci keçən ilə nisbətən yüzdə 34 artaraq 36 milyard dollar olaraq qeyd edildi. Bu fəlakətlərdə həyatını itirənlərin cəmi sayısıysa 260 min ki, bu 1976dan bəri görülən ən yüksək rəqəmdir.\nÖLÜM nisbətində QORXUNC artım\nFəlakətlərdə həyatını itirənlərin sayı 2009-cu ildə 15 min ikən 2010-cu ildə bu rəqəmin iti bir yüksəlmə yaşadığı görülür. 2010-ci ildə ən çox ölüm görülən hadisə isə yanvar ayında baş verən Haiti zəlzələsi. Zəlzələdə 222 mindən çox insan həyatını itirmişdi. Bununla yanaşı yazın Rusiyadakı həddindən artıq istilər üzündən təxminən 15 min nəfər ölüb. Çin və Pakistanda baş verən sel hadisələrində da cəmi ölü sayı 6.225 nəfər.\nTəbii fəlakətlər dünyada sığorta sektoruna cəmi 32 milyard dollara başa oldu. İnsan qaynaqlı vakalarsa təxminən 5 milyard dollarlıq bir ziyan yaratdı.2009-ci ildə cəmi sığortalı hasarsa 27 milyard dollar idi. Swiss Re’nin araşdırmasında, orta hesabla zəlzələ itkisindən çox daha yüksək bir zərər görülsə də 2010-ci ildəki cəmi ziyanın 20 illik ortalamayla paralel getdiyinin altı çəkildi. Ancaq Avropada davam edən ağır qış şərtlərindən görə 36 milyard dollarlıq təxminin aşılıB aşılmayacağı hələ qeyri-müəyyənliyini qoruyur.\nÇili Zəlzələsinin 8 milyard dollarlıq sığortalının ziyanına yol açdığı təxmin edilir. Sığortalı zərərin yüksək olduğu digər belə\nfelaketlersə : sentyabr ayında baş verən Yeni Zelandiya zəlzələsində 2.7 milyard dollar, Qərbi Avropada görülən Xynthia fırtınasında 2.8 milyard dollar, Meksika körfəzinə neft sızmasında 1 milyard dollar və iyun ayında Fransada baş verən sel hadisələrində təxminən 1 milyard dollar.\nSwiss Re’nin başekonomisti Tomas Hess yaşanan fəlakətlərin, tədbir almağın və fəlakət sonrası fəlakət rəhbərliyinin insan həyatının xilas olunmasında nə qədər əhəmiyyətli olduğunu bir daha nümayiş etdiyini söylədi. Hess: “Yaşanan fəlakətlər fəlakətlərdən təsirlənən ölkələrdəki sığorta sistemlərinin inkişaf səviyyələrini və sığortanın fəlakət nəticəsində ortaya çıxan iqtisadi itkinlərlə başa çıxmaqda nə qədər əhəmiyyətli olduğunu göstərdi. Ən bahalı hadisələr olan Çin və Yeni Zelandiyadakı zəlzələlərlə Qərb Avropadakı fırtınalar sigortayla qarşılanarkən, Haiti zəlzələsi və Asiyadakı sel hadisələrində sığortalı ziyan az qala SIFIR.idi ”\nBədbəxt hadisələr həyatda hər an baş verə bilər. Düzdür sığorta həmin hadisələrin qarşısını ala bilməz. Ama ən azı həmin hadisələr nəticəsində, həmin vəziyyətde dəymiş zərərin ödənilməsidə bizə dayaq, kömək ola bilər……\n← 2011-ci ilin ən yaxşı avtomobil adına layiq ola bilən avtomobillərin adı açıqlandı\n11 FEVRAL 2011-Cİ İL tarixində test imtahanı keçiriləcək →


"Onun ölümü yalnız Azərbaycan üçün deyil, bütün bəşəriyyət üçün böyük itkidir"\n13/08/2017 [21:15] - Cəmiyyət - ( 2809 dəfə baxılıb)\nTarix boyu Azərbaycandan çıxan dünya şöhrətli ən qüdrətli alim kimi tanıdığım Lotfi Aliasker Zadehin (ËˆzÉ‘ËdeÉª/; Azerbaijani: Lütfəli Rəhim oğlu Əsgərzadə) dünyasını dəyişməsi xəbəri əksəriyyət Azərbaycanlılar kimi məni də sarsıtdı, sonradan məlum olduğu kimi yalan çıxmasına baxmayaraq alınan son xəbərə görə, dünən 12 avqust 2017-ci ildə böyük dahinin həyata əbədi göz yumması xəbəri yayıldı. Alim öldü, aləm öldü. Yalnız Azərbaycan üçün deyil, bütün bəşəriyyət üçün böyük itkidi, Allah rəhmət eləsin, əsərləri, böyük kəşfləri ilə həyatı davam etsin. Ailəsi və millətimizə dərin hüznlə baş sağlığı diləyirəm.\nBöyük alimin xəstələnməsi və indi artıq dünyasını dəyişməsi son bir neçə gün içərisində ictimaiyyət tərəfindən geniş müzakirə olunur. Bu hadisə özü cəmiyyətimizdə baş verən və hələ də davam edən bir çox naqisliklərə aydınlıq gətirdi.\n1. Hələ də elm və elm adamlarına millətin şeytan gözü ilə baxması, cəmiyyətin inkişafının haradan qaynaqlanmasının, elm və elm adamlarnın rolunun dərk edilə bilməməsi. Plüralizm, hər bir hadisəyə fərqli yanaşma psixologiya elminin qanunauyğunluqlarındandı. Hər hansı ən müsbət hadisəyə hətta inkar xarakterli yanaşma olacaq. Amma millətin irəlidə gedən ziyalı, alim təbəqəsi tərəfindən bu cür yanaşma çox mənfi haldı və hələ alimin rolunu dəyərləndirmək səviyyəsinə gəlib çatmamışıq. Əgər bir toplum yeganə dünya şöhrətli alimindən prezident aparatının və ya Ağ evin qarşısında piketdə iştirak etməyi və ya Ermənilərlə xarici ölkələrdə davaya qalxmayı tələb edirsə, deməli, nə alim, nə elm haqqında mükəmməl bilgi sahibi deyildi.\n2. Küt milliyyətçilik nə qədər təhlükəlidirsə, bizdə olan yerliçilik ikiqat zərərlidi. Xabbard yerliçiliyi mədəniyyətin ən aşağı səviyyəsi kimi dəyərləndirirdi. Lütfi Zadə bəşəri bir dahidi, o artıq 7 milyardlıq dünya əhalisinin bəşəri bir şəxsiyyəti və alimi titulunu qazanmışdı. Belə bir dahinin adının yanında Azərbaycanın adının gəlməsi onun Azərbaycana verə biləcəyi ən böyük töhvədi, həm maddi və həm də mənəvi cəhətdən, hər hansı ikinci Azərbaycanlının verə bilməyəcəyi fayda. Nə dərəcədə səmərəli ola bilər ki, belə bir dahini 7 milyardlıq məkandan 50 milyonluq dar və qapalı çərçivəyə salaq.\n3. Hər yerdə, hər zaman Lütfi Zadənin (Wikipedia, ensklopedia, axtarış serverləri və s) adı Azərbaycanla müşahidə olunur, bütün dillərdə azərbaycanca da yazılır, özü də daimi Azərbaycanı ana vətən kimi yazır, öz elmi mirasını da körkəmli Azərbaycanlı alimi Prof. Rafiq Əliyevə vermişdir. Bundan sonra yenidən bizim alimlərdə bu ənənəvi Azərbaycanlı qısqanclığı haradan gəlir, tarixi şəxsiyyətləri, yazarları, daha kimləri qısqanırıq, həyatda olan, hər işini əməli ilə sübut edən müasir alimə haradan gəlir bu qısqanclıq?\nTəbii ki, sadalanan çatışmazlıqlar var idi, amma son proseslərlə daha qabarıq formada üzə çıxdı. Belə halların aradan qaldırılması, insanların düzgün istiqamətə yönəldilməsi birinci növbədə hökümətin işidi. Mənə elə gəlir ki, hökümətin bu gün aşağıdakı tədbirlərin həyata keçirməsi məqsədəuyğundu:\n3. Böyük alimin elmi irsinin Azərbaycana köçürülməsi üçün geniş tədbirlər planının həyata keçirilməsi, qeyri-səlis məntiq nəzəriyyəsi haqqında elmin mərkəzinin Bakı şəhərinə köçürülməsi, bu məqsədlə Berkeley universiteti ilə birlikdə Bakıda ingilis dilli böyük bir universitet qurulması, qeyri səlis məntiq nəzəriyyəsinin tədqiqat mərkəzinin dünya miqyasında bu universitetə köçürülməsi, neft fondundan bu universitetə Amerika standartlarına uyğun maliyyələşmə ayrılması.\nBu tədbirlər daha çox Azərbaycanın xeyrinə olardı, böyük alimin bütün elmi mirası öz doğma vətəni naminə istifadə edilmiş olardı.


Premyer.Az > Çap Et > Tamaz Tsetskhladze: "Səbail"də ən yaxın dostlarım bu futbolçulardır.." (MÜSAHİBƏ, FOTOLAR)\nPremyer.Az > Futbol / Onları tanıyaq / Futbol / Futbol / Manşet > Tamaz Tsetskhladze: "Səbail"də ən yaxın dostlarım bu futbolçulardır.." (MÜSAHİBƏ, FOTOLAR)\nTamaz Tsetskhladze: "Səbail"də ən yaxın dostlarım bu futbolçulardır.." (MÜSAHİBƏ, FOTOLAR)\nPremyer.az saytının "Onları tanıyaq" rubrikasının növbəti qonağı - "Səbail" futbol klubunun gürcüstanlı legioneri Tamaz Tsetskhladzedir.\n20 yaşlı müdafiəçi müxbirimizin suallarını məmnuniyyətlə cavablandırıb.\nQeyd: Müsahibənin alınmasında saytımıza dəstək olan "Səbail” FK-nın mətbuat katibi Törə xanım Əhmədovaya öz təşəkkürümüzü bildiririk.\n- İlk öncə bir şeyi dəqiqləşdirmək istərdim. Sənə necə müraciət etməyimizi istərdin?\n- Gürcüstanlı dostlarım məni Tazo deyə çağırırlar. Azərbaycanda isə klub yoldaşlarım mənə Tamaz və ya Tomas deyirlər. Ürəyiniz necə istəyirsə, helə də çağıra bilərsiniz.\n- PFL-in saytında sənin adını Tamazi Tsetsxladze olaraq yazıblar. Bu doğrudur?\n- Xeyir, orda bir az səhvə yol veriblər. Pasportumda adım Tamaz, soyadım Tsetskhladze gedir.\n- O zaman, Tamaz, əvvəlcə Premyer.az saytının oxucularına özün haqqında bir az məlumat verərdin.\n- 8 dekabr 1996-cı ildə Tbilisi şəhərində anadan olmuşam. Orta məktəbi də bu şəhərdə bitirmişəm. Futbol oynamağa 12 yaşımda başlamışam.\n- Nəyə görə belə gec? Bu yaşa qədər futbola marağın olmayıb?\n- Olub. Amma mən uşaqlıqdan rəqqas olmuşam. Gürcü xalq rəqsləri oynamışam. Futbol oynamağa 12 yaşımda, Arveladze qardaşlarının Tbilisidəki "35-ci məktəb” adlanan futbol akademiyasında başlamışam. İlk məşqçim Vova Vaşadze olub. Bir il sonra "Olimp” idman akademiyasına keçmişəm. Burda məşqçim Qubaz Dolidze olub. 4-5 ilimi burda keçirmişəm.\n- Çıxış etdiyin ilk peşəkar klub hansı olub?\n- 17 yaşım olanda, "Lokomotiv” klubunun nəznində fəaliyyət göstərən "İberiya” klubunda oynamağa başlamışam. Bu klub Gürcüstanın 3-cü liqasında mübarizə aparırdı. 2014-cü ildə 3-cü liqanın digər təmsilçisi – "WIT Georgia II” klubuna keçmişəm. Daha sonra 3-4 ay ərzində 3-cü liqanın "Suxumi” komandasında oynamışam. Bu klubun heyətində 3-cü liqanın qalibi adını qazanmışam. "Suxumi”dən sonra Tbilisinin "Lokomotiv” komandasının əvəzedici heyətinə keçdim. 6 ay burada çıxış etdim.\n- Gürcüstanda premyer liqada heç çıxış etməmisən?\n- 2015-ci ildə, "Suxumi”dən ayrıldıqdan sonra, Premyer Liqada çıxış edən "Merani” (Martvili) klubuna keçməli idim. O zaman bu klub çempionatda sonuncu yerdə gedirdi. Amma təəssüflər olsun ki, klubun baş məşqçisi məni bəyənmədi. Beləliklə də 2016-cı ildə ikinci liqada mübarizə aparan "Qardabani” komandasına keçdim.\n- "Qardabani” klubu Gürcüstanın azərbaycanlılar yaşayan Kvemo Kartli bölgəsini təmsil edir. Bu klubda heç yerli azərbaycanlı futbolçular var idi?\n- Bəli var idi, amma az sayda, cəmi 2-3 nəfər olardı. Bunlardan biri Ramil Mansurov idi. Həmin il çempionat tamami ilə yeni sistemlə keçirilirdi. Mən bütün oyunlarda əsas heyətdə meydana çıxdım. Cəmi bir oyunda qalib gəlib, birində heç-heçə edib, bütün qalan görüşlərdə uduzduq.\n- Komandanın çıxışı sənə necə təsir etdi?\n- İnanın ki, böyük stress içində idim. Komandanın zəif oyununda hər zaman ilk olaraq müdafiəçiləri günahlandırırlar. Mənə də təzyiqlər var idi. Belə olan halda heç futbol haqqında düşünə bilmirsən..\n- Yəni sən belə asanlıqla təslim oldun?\n- Xeyir, mən özümdə qüvvə tapıb məşqlərimi davam etdirdim. Təvazökarlıq kimi çıxmasın, amma mən məşq etməyi çox sevirəm. Futbolsuz qala bilmirəm.\n- Azərbaycana gəlişin bəs necə alındı? Kimsə kömək etdi sənə?\n- "Qardabani”də çıxış edərkən, azərbaycanlı məşqçi Adil Mahmudovla tanış oldum. Mənim oyunum onun xoşuna gəldi. O mənə məşqlərimi davam etdirməyi, oyunumu bəyəndiyini və Azərbaycanda çıxış edə biləcəyimi də söylədi. Beləliklə də mən "Səbail” komandasına baxışa gəldim. Bunun üçün Adil müəllim Samir Əliyevin (Red: baş məşqçi) razılığını aldı. 2017-ci ilin yayında Bakıya gəldim. "Səbail” komandası ilə birlikdə 2-3 yoldaşlıq görüşündə iştirak etdim. Bunun ardından Antalyada keçirilən təlim-məşq toplanışına da qatıldım.\n- Yəni sən öz oyunun ilə artıq baş məşqçinin etimadını qazanmışdın?\n- Bəli. Və bunun üçün də özümü çox xoşbəxt hiss edirdim. Çünki Türkiyədəki təlimlər, çempionatdan öncəki əsas və son təlimlər idi. Samir müəllim mənə bütün oyunlarda əsas heyətdə oynamaq üçün şans verdi. Keçirdiyimiz 5-6 oyundan 3-4-də məğlub olduq. Daha sonra Bakıya qayıtdıq və burda Samir Əliyev mənə bildirdi ki, klub mənimlə müqavilə imzalayacaq.\n- Müqavilən hansı müddətə bağlanıb?\n- 3 illik müqavilə imzaladıq. Samir müəllim mənə bildir ki, narahat olmayım və öz oyunumu göstərim, o isə, öz tərəfindən, mənə əlindən gələn köməyi göstərəcək. Və sözünün üstündə də durdu. O mənə çox böyük dəstək olur. Tək o yox, bütün məşqçi heyəti və komanda yoldaşlarım da mənə dəstək olurlar. Samir müəllim, Səttar müəllim, Araz müəllim və Vitaliy müəllim. Bu 4 nəfərin adını xüsusi qeyd etmək istərdim. Komandaya gəldiyim ilk gündən onlar mənə dəstək olurlar və mən onların mənə olan etimadını doğrultmağa çalışıram. Bunun üçün özümü çox şanslı və xoşbəxt hiss edirəm.\n- Komandayla 3 illik müqavilə imzaladığını söylədin. Bu müddət ərzində əgər digər Azərbaycan klublarından və ya xaricdən təkliflər gələrsə, dəyərləndirərsən?\n- Mən gənc futbolçuyam. Demək olar ki, mən Azərbaycanda sıfırdan oynamağa başlamışam, çünki Gürcüstanda mənim heç nəyim yox idi, mən heç Premyer Liqada da oynamamışdm. Burda isə mənə şans verildi. Mən özümü xoşbəxt hiss edirəm. Əgər xaricdən təklif alsam, ilk olaraq Samir müəllimlə danışacam, onun məsləhətini alacam. Amma onu deyim ki, hal-hazırda mən öz komandamdan və burda yaradılmış şəraitdən çox razıyam.\n- "Səbail”in kollektivi haqqında nə deyə bilərsən? Komanda yoldaşlarınla anlaşa bilirsən?\n- Bizim super komandamız var. Biz bir ailə kimiyik. İlk gəldiyim gündən komanda yoldaşlarım mənə dəstək olur, mənə hər zaman kömək etməyə çalışırlar. Bu mənim çox xoşuma gəlir.\n- Komandada hansı dildə danışırsan?\n- İlk gəldiyimdə rus dilini demək olar ki heç bilmirdim. Ancaq ingilis dilini bilirdim. Komandada isə cəmi 3-4 azərbaycanlı futbolçu ingilis dilini bilir. Çox gənc və yaxşı kollektivimiz var. Hamısını çox sevirəm. Artıq rus dilini də öyrənmişəm və komanda yoldaşlarımla anlaşa bilirəm.\n- Hansı futbolçularla daha yaxın münasibətlərin var?\n- Hər kəslə münasibətim əladır. Heç kimlə pis münasibətim yoxdur (Red: gülür). Ən yaxın yoldaşım Murtuz Abakarovladır. Bu da təbiidir, çünki biz artıq 6 aydır bir yerdə qalırıq. O çox gözəl insandır, ikimiz də qafqazlıyıq (Red: gülür). Səfər oyunlarına gedəndə də, hər zaman bir otaqda qalırıq. Murad Ağayevlə də aramız yaxşıdır. Legionerlərdən isə Ayronu (Red: Ayron Stati - Hollandiya) və Maudonu (Red: Maudo Jarjue – Qvineya Bisau) qeyd edə bilərəm. Və qapıçıımız Emil Balayevi də qeyd etmək istəyirəm. O mənə həmişə dəstək olur, o çox gözəl insandır. Qapıçı olaraq da yaxşı qapıçıdır. Bir sözlə - super insandır!\n- Komandadakı daha yaşlı və daha təcrübəli futbolçularla münasibətin necədir?\n- Onlar bizim "qocalarımızdır”. Məsələn Vüqar Nadirov. Onu bütün Azərbaycan tanıyır, çünki o uzun müddət "Qarabağ”da və Azərbaycan millisində də oynayıb. Daha sonra çox da qoca olmayan (Red: gülür) Elman Taqayevi (Red: Türkmənistanlı legioner, 28 yaş) qeyd etmək istərdim. O da mənə dəstək olur həmişə. Gənclərdən isə bir nəfəri də qeyd etmək istərdim – Murad Musayevi. Bir problemim olan kimi, bu futbolçular mənə həmişə kömək edir.\n- Oxucularımıza yəgin ki maraqlı olardı. Asudə vaxtlarını necə keçirisən?\n- Çox nadir hallarda asudə vaxtımız olur. Mən filmləri seyr etməyi çox xoşlayıram, əsasən Hollivud filmlərini. Mən, Murad və Murtuz adətən üçümüz kinoteatra gedib birlikdə baxırıq yeni filmlərə. Şəhərə gəzməyə də tez-tez birlikdə çıxırıq. Uşaqlıqdan "Starbucks” kofesinin heyranıyam (Red: Söhbətimiz məhz Bakıdakı "Starbucks”-da keçirdi). Hərçənd ki, kofe futbolçu üçün zərərlidir (Red: gülür). Amma hərdən bir fincan içmək olar.\n- Bakı şəhəri haqqında nə deyə bilərsən?\n- Şəhəriniz çox xoşuma gəlir. Ən çox xoşuma gələn isə yeni tikililərdir. Daha sonra İçəri Şəhər və "Torqovı” küçəsi (Red: Nizami küçəsi) də xoşuma gəlir.\n- Bəs xoşuna gəlməyən nəsə var?\n- Ən zəhləm getdiyi şey – bəzi insanların küçələri zibilləməsidir. Gürcüstanda da təəssüf ki bu cür insanlar var. Və bir də bəyənmədiyim şey – gecikməkdir. Mən punktualizmi sevirəm, amma təəssüf ki bu gün görüşə bir az gecikdim (Red: 10 dəqiqə). Bu "xəstəlik” bütün qafqaz xalqlarında var.\n- Artıq yarım ilə yaxındır ki Azərbaycandasan. Bakıdan başqa səfər oyunları zamanı digər şəhərlərimizdə də olmusan. Bəyəndiyin yer olub mu?\n- Gəncədə hələ ki olmamışam, amma Qəbələni çox bəyənirəm. Çox gözəl təbiəti, təmiz havası, müasir futbol bazası var. Orada futbolçular üçün super şərait var.\n- İndi isə keçək mətbəximizə. Gürcü və Azərbaycan xalqları – Qarqaz xalqları olmasına baxmayaraq, mətbəxlərimiz çox fərqlidir. Azərbaycan yeməklərinin dadına baxmaq imkanın olub?\n- Dəqiq yeməklərin adını bilməsəm də, amma futbolçularla birlikdə, Emil Balayevlə, Eltun Yaqublu ilə və digərləri ilə restoranda bir dəfə yemişik. Amma düşünürəm ki, evdə bişirilən yeməklər, restoran yeməklərindən daha dadlı olur. Buna baxmayaraq, yediyim yeməkləriniz çox xoşuma gəlib.\n- Bəs gürcü yeməklərindən hansılarını bəyənirsən?\n- Mən Gürcüstanda hər zaman çay içməyi xoşlayıram. Sizdə çayı qəndlə içirlər (Red: gülür). Amma çox şəkər insana ziyandır. Xüsusi ilə də futbolçuya, çünki çəkimiz artır. Gürcü yeməklərinə gəlincə, təbii ki bəyənirəm, amma xəmir yeməklərimiz üstünlük təşkil etdiyi üçün, çox da yemirəm. Pəhriz saxlayıram. Ümumiyyətlə Gürcüstanda nadir hallarda milli yeməklərimizi yeyirəm. Xəngəl və xaçapuri çox kalorili yeməklərdir. Ona görə də digər futbolçular kimi – qarabaşaq, qaynadılmış ət daha çox yeyirəm. Yaxşı fiziki formada qalmaq üçün pəhriz saxlamalıyıq.\n- Musiqiyə münasibətin necədir?\n- Musiqini sevirəm, amma nadir hallarda dinləyirəm. Klublara getmək, orada musiqi dinləyib oynamaq mənim xarakterimdə deyil.\n- 6 aydır burdasan. Ailən üçün darıxmırsan?\n- Təbii ki darıxıram, çox darıxıram. Əsasən nişanlım və anam üçün. Amma ən çox balaca qardaşım üçün darıxıram. Onun 15 yaşı var. Və bir də öz tutuquşum üçün darıxıram (Red: gülür).\n- Heç Gürcüstana gedib-gəlirsən?\n- Burda olduğum müddət ərzində iki dəfə vətənimə getmişəm – Gürcüstanın U-21 komandasına çağırıldığımda, sentyabr ayında və bir dəfə də ailəmi görməyə getdiyimdə.\n- Ailən Gürcüstandan kənarda çıxış etməyinə necə münasibət göstərir?\n- Təbii ki ailəm mənim üçün darıxır, xüsusən də nişanlım. Amma irəli getməyim üçün bu lazımdır və onlar bunu başa düşür və mənə dəstək olurlar. Ailəm mənə həmişə inanıb və özləri mənə deyir ki – "Sən çox güclü futbolçu olacaqsan!”. Bu mənim üçün çox önəmlidir. Ailəmin dəstəyi məni daha da güclü və xoşbəxt edir.\n- Geri qayıtmağını heç istəmirlər?\n- Yox, əksinə. Onalar deyirlər ki, əgər sənin arzun varsa, ona nail olmaq üçün lazım olan hər şeyi et. Hal-hazırda yaxşı futbolçu olmaq üçün mənim gözəl şansım var. Gürcüstanda bu şansım yox idi və bu da mənim üçün bir motivasiya oldu.\n- Nə zaman evlənməyi düşünürsən?\n- (Red: gülür) Dəqiq deyə bilmərəm. Bu hələ ki problemdir. Anam nişanlımı məndən də çox istəyir (Red: yenə gülür) və evlənməyimi istəyir. Amma bir şeyi də bilirlər ki, mən futbolu çox sevirəm. Mənim öz qaydalarım və planlarım var. Hələ ki futbol mənim həyatımda ilk sıradadır. Nişamlım da bunu bilir və məni anlayır. Biz uşaqlıqdan, 6 yaşımdan tanışıq. 8 yaşım olanda artıq nişamlımı sevdiyimi anladım. Evlənmək istəyirəm, amma indi yox. Gərək tam ayağa qalxım, ondan sonra artıq evlənə bilərəm. Güclü futbolçu olmaq üçün, mənim kimi gənc futbolçulara güclü rejim lazımdır.\n- İçki necə, içirsən?\n- (Red: gülür) Desəm ki içmirəm, buna heç kim inanmaz. Bütün gürcülər çaxır içməyi sevir. Mən isə yox. Dostlarım mənə deyir ki, sən gürcü deyilsən. Necə ola bilər ki, sən gürcü ola-ola, çaxırı sevmirsən?\n- Bəs nəyi sevirsən?\n- Ən sevdiyim içki – pivədir. Hər oyundan sonra mən mütləq bir banka pivə içirəm. Hər zaman. Sonra isə dincəlirəm və yatıram. Bu artıq qayda halına gəlib. Ciddi rejimi xoşlayıram.\n- Pərəstiş etdiyin milli komanda və futbolçu hansılardır?\n- Mənim öz hekayəm var. Mən hal-hazırda "Barsa”ya azarkeşlik edirəm. Əvvəllər Ronaldinyonu çox sevirdim, o mənim kumirim idi. Amma bir nömrəli futbolçu mənim üçün Leonel Messidir. Fabio Kannavaro da mənim kumirimdir. Millilərdən İspaniyaya və Messiyə görə Argentinaya azarkeşlik edirəm (Red: gülür).\n- Gürcü futbolçulardan bəs kumirin kimdir?\n- David Kipiani, Laşa Totadze (Red: "Dinamo” Tbilisinin kapitanı). Mənim nişanlımın atası ilə, Totadzenin anası – doğma bacı-qardaşdılar.\n- Azərbaycan millisində kimlərin oyununu qeyd etmək istərdin?\n- Kapitan Rəşad Sadıqovu deyərdim. Yaxşı futbolçudur. Və Mahir Mədətov da çox xoşuma gəlir. O güclü və istedadlı futbolçudur.\n- "Qarabağ”ın Avrokuboklardakı oyunlarına gedə bilirsən?\n- Həlbətdə. "Roma” və "Atletiko” ilə oyunlarda olmuşam. "Çelsi” ilə oyuna da artıq internetdən bilet almışam. Biletimi qabaqcadan almışam. Murtuz Abakarov və Murad Ağayevlə birlikdə gedəcəyik oyuna, hətta Gürcüstandan da bir dostum bu oyuna baxmağa gələcək. Onun da biletini artıq almışam.\n- Azərbaycanda çıxış edən hansı həmyerlinlə əlaqə saxlayırsan?\n- Yeganə tanıdığım futbolçu, "İnter”də çıxış etmiş Zurab Xizanişvildir. Bir nəfəri də deməyi unutdum - "Qəbələ”də oynamış Nika Kvekveskiri. Başqa heç kimi tanımıram.\n- Tamaz, artıq səni yormayaq. Bu son sualımız idi. Müsahibə üçün sənə təşəkkür edirəm.\nMüsahibə və Fotolar: Rauf İskəndərov


Fransa hökuməti 2 min şəhər və qəsəbədəki etirazla üz-üzə: "6 bina, bir neçə dövlət qurumu, 100-lərlə maşın yandırıldı" - FOTOLAR\n02 December 2018 - 14:58\nFransa hökuməti 2 min şəhər və qəsəbədəki etirazla üz-üzə:"6 bina, bir neçə dövlət qurumu, 100-lərlə maşın yandırıldı" - FOTOLAR\nFransada yanacağın qiymətinin artması ilə əlaqədar keçirilən fasiləsiz etiraz aksiyaları hökuməti radikal addımlara sürükləyir.\nStrateq.az xarici mətbuata istinadən bildirir ki, artıq Fransa hökuməti ölkədəki durumu nəzərə alaraq fövqəladə vəziyyət elan etməyə hazırlaşır.\nBu barədə açıqlama verən hökumətin sözçüsü Benjamin Griveaux deyib ki, etirazlar dağıdıcı şiddətə çevrilib və bu cür hadisələrin təkrarlanmaması üçün fövqəladə vəziyyət elan edilmək üzrədir: “Artıq bu qanun prezidentin masasına qoyulub. Hökumət qabaqlayıcı tədbirləri görmək məcburiyyətindədir. Bu gün Prezident, Baş nazir və Daxili işlər naziri görüşəcək və həmin görüşdə etirazçılara qarşı atılacaq addımlar detallı müzakirə olunacaq”.\nFransa polisi isə bu günə kimi, etiraz aksiyalarında iştirak edən 133 nəfərin yaralandığı, 412 nəfərin həbs edildiyini açıqlayıb: “Hazırda ölkənin 2 min şəhər və qəsəbəsində aksiyalara 75 mindən çox insan qatılıb. Onlara qarşı 65 min polis isə təxribatlara qarşı səfərbər olunub”.\nXatırladaq ki, aksiyaçılar 6 binaya, 100-lərlə maşına və bir neçə dövlət qurumuna od vurublar.\nOnu da qeyd edək ki, Argentinada ölkəsindəki aksiyalara toxunan prezident Makron deyib ki, yanğın törədən, şəhərləri iflic edənlər cəzalandırılacaq: “Şiddətə qarşıyam, amma eyni zamanda, problemləri birgə müzakirə etməyə də hazıram”.